٢٤ ساڵ دەرباز دەبێت بەسەر ئەنفالدا، ئەو ئەنفالەی کە هیچ شتێکی نەپاراست. هەڵبەت ئەنفالی بەعسیەکان یەکەم ئەنفال نە بوو بەسەر کورداندا هاتبێت بەڵکو لە کاتی داگیرکراوی کوردستانەوە دیاردەی ئەنفال بۆتە تەوقی عەزازیل و لە گەردنی کورد ئاڵاوە . ئەگەر ئەنفالی بەعسیەکان بە پاکتاوی جەستەیی و زیندەبەچاڵی کوردانی باشوور کۆتایی هاتبێت ئەوا ئەنفالی تورکە فاشستەکان خەون بە کوشتنی ئیرادەی هەموو کوردان دەبینێت و تەواوی زیندانەکانی بە ئازادیخوازان و مێرمنداڵان پڕ کردووە ، ئەمە جگە لە دۆزینەوەی سەدان گۆڕی بە کۆمەڵ تەنها لەماوەی ئەم دوو ساڵەی ڕابردوودا.\nدزێوترین و قێزەونترین ئەنفالی تورک هەوڵدانە بۆ ئازاردانی ڕۆحیەتی کوردان بە لەتوپەت کردنی تەرمی گەریلا و تەجاوزکردن بە منداڵانی زیندانیکراو و بێ هەواڵ هێشتنەوەی بەڕێز عەبدوڵا ئۆجەلان لە زیندانی تاکە کەسیدا.\nبە بڕیاری کۆمیتەی دژ بە ئەشکەنجەی ئەوروپا ناسراو بە ( سی‌پی‌تی ) دەبێت حەفتانە پارێزەران سەردانی بەڕێز عەبدوڵا ئۆجەلان بکەن ، لێ بەڵێ ئەوە نۆ مانگ دەرباز بوو و هیچ هەواڵێک لە بەڕێزیان نییە و تەنانەت پەرێزەرەکانیش لە کونجی زیندان قایم کراون . ئەم کردەوە چەپەڵەی تورکەکان بێ وەڵام نەما و هەر زوو کوردان کەوتنە خۆ و بەشێوەیەکی زۆر مەدەنیانە هەم کردەوەی دەوڵەتی تورک و هەم بێ دەنگی ناوەندە نێودەوڵەتیەکانیان شەرمەزار کرد .\nیەکێک لەو دیاردە مەدەنیانە بریتی بوو لە مانگرتن لە خواردنی زیاتر لە ٢٠٠٠ زیندانی ناو زیندانەکانی تورکیا و ١٥ چالاکوان لە ستراسبۆرگی فەڕەنسا ، هەرچی زیندانییەکانە زیاتر لە دوو مانگە لە سەر پەیمانەکەی خۆیان بەردەوامن و چالاکوانانی ستراسبۆرگیش ٥١ ڕۆژی تێپەڕاند و کات لە دوای کاتیش ڕەوشی مانگران خراپتر دەبێت .\nڕەوشی خراپی مانگرتوان و دڕندایەتی دەوڵەتی تورک بوویە هۆی ئەوەی کوردان لە هەموو جیهانەوە بکەونە خۆیان و پشتگیری لە مانگرتوان بکەن . یەکێک لەو شوێنانەش شاری هەولێری دێرین بوو کە ژمارەیەک لە ئازادیخوازان کەوتنە گرەوی مانگرتن لە خواردن ، بەڵام لە چارەڕەشی کورداندا دەسەڵاتدارانی هەولێر لە مەلیک مەلیکتر و لە داگیرکەر دڕندەترن . ئەگەر ناوەندە نێو دەوڵەتیەکان لە بەرامبەر چالاکی کورداندا تەنها بێ دەنگیان هەڵبژاردبێت ئەوا بنەماڵەی بارزانی هەر زوو بە دەنگ هاتن ، بەڵام چ بە دەنگ هاتنێک ؟\nئەو بە دەنگ هاتنەی کە بەعس ئاسا ئەنفالیان دووبارە کردەوە و کەوتنە پەلاماردانی چالاکوانان ، ئەگەر بەعس لە ژێر لمی بیابانەکاندا جێگەیەکی بۆ کوردان دەدیتەوە ئەوا پارتەکەی بارزانی ئەو جێگەیەشی بە چالاکوانان ڕەوا نەبینی و لە چۆڵەوانی و بەر سەرمادا و باراندا بێ ماڵ و لانەی کردن .\nئەم دیاردە دزێوەی بنەماڵە و کابینەکەی نێچیرڤان بارزانی هەمان دیاردەی ساڵی ١٩٩٢م بیر دێنێتەوە کە یەکەمین بڕیاری یەکەم پەڕلەمان بریتیبوو لە شەڕکردن لە بەرامبەر ئازادیخوازانی نەتەوەکەمان و چاوساخیکردن بۆ تورکە فاشستەکان .\nئەم دیاردە دزێوەی پارتەکەی بارزانی هەمان بۆنە تایبەتیەکانی بەعسیەکانم بیر دێنێتەوە کە لە هەر بۆنەیەکی تایبەتدا کۆمەڵکوژییەکی کوردانیان ئەنجام دەدا ، بارزانیش لە یادی ٢٤ ساڵەی ئەنفالدا ئەنفال دەژێنێتەوە .\nئەم دیاردە چەپەڵەی پارتەکەی بارزانی هەمان دیاردەی کۆکوژیەکانی شاری شنۆ و هەورامان و کۆمەڵکوژیەکەی ١٩٩٧ی هەولێری دێرینم بیر دێنێتەوە .\nبۆچی هێرشکردنە سەر مانگرتوان ؟\nبنەماڵەی بارزانی زۆر دیاردەی ناشیرین و دزێویان تێکەڵ بە فەرهەنگی کوردان کرد ، وەک کورد بە کەمزانین و خۆ بەستنەوە بە داگیرکەران و کورد کوشتن ، بەڵام لە هەموو دیاردەکان دزێوتر ئاشبەتاڵ و دژە شۆڕشییە .\nهەر کاتێک باس لە ئاشبەتاڵ دەکرێت بارزانیت دێتە بەرچاو ، هەر کاتێکیش باس لە دژە شۆڕشی و شۆڕش تێکدان دەکرێت یەکسەر پە نجەی شایەتومان بۆ ئیدریس بارزانی درێژ دەکرێت . هێرشکردنە سەر چالاکوانانی هەولێریش لە چوارچێوەی ئەم دوو دیاردەیەدا خوول دەخوات بەم جۆرە :-\n١- چۆڵکردنی شاری هەولێر لە چالاکوانان بۆ دووبارە کردنەوەی ئاشبەتاڵە ، چونکە لە کاتی ئاشبەتاڵەکەی بارزانی‌دا سەرانی بنەماڵە تەواوی کوردستانیان چۆڵ کرد و ڕێگەشیان بە هیچ چالاکوانێکی دیکە نەدا لە مەیدانەکەدا بمێنێتەوە . لە دیدی بارزانییەوە ئەگەر شاری هەولێریش بە چالاکوانان چۆڵ بکرێت ئەوا مانگرتوان ناچار بە ئاشبەتاڵ دەبن و هەمان دیاردەی ئاشبەتاڵ دووبارە دەبێتەوە .\n٢- لە کاتی شەڕە کوردکوژیەکاندا ، ئیدریس بارزانی دەیگوت " ئەگەر شۆڕشمان پێ نەکرێت خۆ شۆڕشمان پێ تێک دەدرێت " ، ڕۆژگار ئەوەی سەلماندووە کە بنەماڵەی بارزانی نەک هەر شۆڕشیان پێ نەکراوە بەڵکو هۆکاری بە کۆیلەهێشتنەوەی کوردان و لاوازکردنی شۆڕشی کوردان بوون . هێرشکردنە سەر چالاکوانانی هەولێریش دووبارەکردنەوەی دیاردەی دژە شۆڕشی‌یە ، چونکە ئەو چالاکیە مەدەنییە خۆی لە خۆیدا شۆڕشێکە و قبوڵنەکردنیشی جگە لە دژە شۆڕشی هیچ شتێکی دیکە نییە.\nبۆ زانیاری زیاتر کرتە لەسەر ئەم لیبکانەی خوارەوە بکە:


بە حەوت دۆلارەوە دەستم بە کار کرد - Mehr News Agency\n4 rezberê 2016 - 08:59\nNews Code 5229\nپڕ داهات ترین ئەکتەری ساڵی جیهان؛\nبە حەوت دۆلارەوە دەستم بە کار کرد\nدواین جانسۆن، ئەو ئەکتەرەی کە وەکوو پڕ داهات ترین ئەکتەری ساڵ ناسراوە دەڵێت کە کارەکەی بە حەوت دۆلارەوە دەستپێکردووە.\nبە ڕاپۆرتی ئاژانسی هەواڵی مێهر لە ئاسۆشەیتێد پرێس، دواین جانسۆن کە تازەیی لە لایەن فۆربۆسەوە وەکوو پڕ داهات ترین ئەکتەری ساڵ ناسراوە و لە یەک ساڵی دواییدا لە فیلمگەلێک وەکوو " تووڕەی ۷ "،" سەن ئاندریاس "،" هۆشی ناوەندی " بینراوە و فیلمگەلێک وەکوو" موانا "،" خێرا " و " چاوەدێری کەنار"یشی لە حاڵی نمایش دان دایه، لە سەر ئەم ڕاپۆرتە ڕای خۆی گوتووە.\nئەم ئەکتەرە کە تەواوی قسه‌کانی لە ڕێگەی ئینتەرنێتەوە دەگەیێنێتە لایەنگرانی، لە تویتەردا زۆر سادە و بە بێ له‌خۆبایی بوون جەختی کرد کە لە خاڵی سفرەوە کاری دەستپێکردووە.\nئەو نووسی: ئەمەوێ ئاماژە بە دوو خاڵ بکەم یەکەم ئەوەی کە کارەکەمم بە حەوت دۆلارەوە دەستپێکردووە، دووهەمیش ئەوەی کە ئەگەر من توانیومە بگەمە ئێرە ئێوەش دەتوانن. ناوبراو ماوەیێک لەمەوپێش لە وتووێژێکدا ڕایگەیاندبوو کە کاتێک کە ۱۴ ساڵ تەمەنی بوو لەگەڵ دایکی ڕوویان لە زێدی واتا هاوایی کرد و ئەو کات بوو کە تێگەیشتن کە لەوێ کراونەتە دەرەوە.\nلەو کاتەدا بوو کە جانسۆن بڕیاری دا کە ژیانی خۆی بەڕێوە ببات و بیری لە له‌ش جوانی کردەوە. ئەو پاش چەند ساڵ تێکۆشان لەم بوارەدا توانی بوورسیەی خوێندن لە بواری خولی تۆپی پێی ئەمریکی لە زانکۆی مەیامەی بە دەست بهێنێت تا شانسی خۆی لە یاری کردن لە ئەم هەودایەدا تاقی بکاتەوە.\nئەو ساڵی ۱۹۹۵ گرێبەستێکی لەگەڵ یانەی کالگری ستێمپدێرز واژۆ کرد، بەڵام بە خێرایی لە نێو جێگرەکاندا دانرا و تەنیا هەفتەیەک ۲۵۰ دۆلار مووچەی وەردەگرت و لە کۆتاییشدا لە ئەم یانەیە جودا ببوەوە. ئەو کاتێک کە گەڕایەوە بۆ شاری تێمپا لە مەیامەی تەنیا حەوت دۆلار لە گیرفانیدا هەبوو.\nلە ئێرە بە دواوە ڕووی لە زۆرانبازی کرد و لەگەڵ باوکی دەستی بە ڕاهێنان کرد. ساڵی ۱۹۹۶ ئەو توانی لەگەڵ فیدراسیۆنی زۆرانبازی جیهانی گرێبەستێک واژۆ بکات و ژیانی بگۆڕێت.\nبە پێی ڕاپۆرتی فۆربۆس، جانسۆن ساڵی ڕابردوو زیاتر لە ۶۴.۵ ملیۆن دۆلار داهاتی هەبوو و توانی بە دوو ساڵ پلەی یەکەمیی ڕۆبێرت دوانی جۆینیۆر لە ڕیزی پڕ داهات ترین ئەکتەرەکان کۆتایی بێنێت. ئەمە لە حاڵێکدایە کە جەکی چان بە داهاتی ۶۱ ملیۆن دۆلار کەسی دووهەم و مەت دەیمۆن بە ۵۵ ملیۆن دۆلار پلەی سێیەمی بەدەست هێنا.


هەڵەبجە دەكەینە چیرۆكی سەركەوتن\nقوباد تاڵەبانی: شانازییە كە توانیومە بەردێک بخەمە سەر بناغەی بەپارێزگابونی پایتەختی ئاشتی\n- 3/16/2019 4:36:00 PM 3562 جار خوێندراوەتەوە\nقوباد تاڵەبانی رایدەگەیەنێت ئێستا هەڵەبجە چوارەم پارێزگای هەرێمی كوردستانە، دەشڵێت شانازییە كە توانیومە بەردێک بخەمە سەر بناغەی بەپارێزگابونی پایتەختی ئاشتی.\nهەڵەبجە لەریزی پێشەوەی گرنگی پێدانی ئاوەدانی و پەرەپێدانە\nلە پەیامێكدا كە لەساڵیادی كیمیابارانكردنی شاری هەڵەبجە بڵاویكردۆتەوە، قوباد تاڵەبانی جێگری سەرۆكی حكومەتی هەرێمی كوردستان رایدەگەیەنێت:"بەر لە 31 ساڵ رژێمی بەعس ویستی بە ژەهرباران هەڵەبجە لەسەر نەخشە بسڕێتەوە، بەڵام خۆشبەختانە ئێستا ئەم شارە چوارەم پارێزگای هەرێمی كوردستانەو لەریزی پێشەوەی گرنگی پێدانی ئاوەدانی و پەرەپێدانە".\nتاڵەبانی دەشڵێت:" شانازیشە بۆ من توانیومە بەردێک بخەمە سەر بناغەی بەپارێزگابوونی پایتەختی ئاشتی.."\nهەوڵەكانمان بۆ كردنەوەی هەڵەبجەیە لەرێگەی بەفەرمی كردنی خاڵە سنورییەكانی و بەستنەوەی بەگەرمیانەوە\nلەبارەی هەنگاوەكانیان بۆ خزمەتكردنی شاری هەڵەبجە، جێگری سەرۆكی حكومەتی هەرێم رایگەیاندوە" لەئێستادا و لە 31 ساڵەی یادی كیمیاباراندا هەوڵ و كۆششمان بۆ كردنەوەی زیاتری شارەكەیە لەرێگەی بەفەرمی كردنی خاڵە سنورییەكانی و بەستنەوەشی بەگەرمیانەوە".\nبەخزمەت و ئاوەدانی و حوكمڕانی باش دەتوانین ئەم شارە لە كیمیابارانکراو و وێرانەوە بكەینە نمونە و چیرۆكێك بۆ سەركەوتن\nلە كۆتایی پەیامەكەیدا دەڵێت:"لەگەڵ کردنەوەی هەر پڕۆژەیەکی خزمەتگوزاری لە هەڵەبجە، هەنگاوێك زیاتر لە ساڕێژكردنی برینەكانی نزیكدەبینەوەو هەر بەخزمەت و ئاوەدانی و حوكمڕانی باش دەتوانین ئەم شارە لە كیمیابارانکراو و وێرانەوە بكەینە نمونە و چیرۆكێك بۆ سەركەوتن، دور لە كێشەو ململانێی نەزۆك كە جگە لە ماڵوێرانی و کات بە فیڕۆدان هیچیتری لێ بەرهەم نایەت".\n#كیمیابارانی هه‌ڵه‌بجه #قوباد تاڵەبانی #حکومەتی هەرێم


دەمامك بەستن لە كاتی وەرزشدا پێویستە؟ - تۆڕی میدیایی خەڵک\nخەڵك- كەناڵی ALJAZEERAی ئینگلیزی لە راپۆرتێكدا باس لە زیانە مرۆییەكانی جەنگی 20 ساڵەی ئەفغانستان دەكات. بەپێی ئەم راپۆرتە، 241 هەزار كەس لە جەنگی 20 ساڵەی ئەفغانستاندا كوژراون لە سەرەتای دەستپێكردنی شەڕەوە لە پایزی 2001 تا 2021. لە ئەم ژمارەیەدا 71 هەزار و 344 كەسی سڤیل كوژراون لە ئەفغانستان و پاكستان، 47 هەزار و 245 كەسیان لە ئەفغانستان و 24 هەزار و 99 كەسیش لە پاكستان بوون. ئەفغانستان 2.670 كیلۆمیتر سنووری هاوبەشی لەگەڵ پاكستاندا هەیە كە ناوچەیەكی چڕی شاخاوییە، كە زۆر هێرش و پێكدادانی بەخۆیەوە بینیوە. هاوكات 3.586 سەربازی ئەمریكایی و هاوپەیمانان كوژراون بە جۆرێك 2442 سەربازی ئەمریكایی و 1144 سەربازی هاوپەیمانان بوون. 78 هەزار و 314 ئەندامی سوپای نیشتمانی و پۆلیس كوژراون، بەجۆرێك 66 بۆ 68 هەزار ئەفغانی و 9314 پاكستانی بوون. هەر لە جەنگدا 84 هەزار و 191 شەڕكەری دژبەری حكومەت و ئەمریكا و هاوپەیمانان كوژراون، بە جۆرێك لە ئەفغانستان 51.191 كەس و 33.000 لە پاكستان. لە ساڵانی 2010 بۆ 2020 لە ئەو هێرشانەی ژنان و منداڵان تێیاندا كراونەتە ئامانج، 3219 ژن كوژراون لە ئەفغانستان، تەنها لە 2020دا 390 ژن كوژراون. لە 2010 بۆ 2020 دا 7792 منداڵ كوژراون، تەنها ساڵی رابردوو 760 كوژاون. لە 2017وە 1705 هێرش كراونەتە سەر كەسانی سڤیل لە 95 رۆژدا 245 هێرش كراون لە نزیكەی نیوەی ئەمساڵدا.\nدەمامك بەستن لە كاتی وەرزشدا پێویستە؟\nلەگەڵ بڵاوبوونەوەی كۆرۆنا لە جیهاندا شێوازەكانی ژیان گۆڕانكاری بەسەردا هات، بەتایبەت بەستنی دەمامك لە هەموو شوێنێك بووە كارێكی پێویست، پرسیاری زۆر دەكرێت لەسەر بەستنی دەمامك لە كاتی وەرزش و راهێنانەكاندا.\nلەمبارەیەوە توێژینەوەیەكی ئیتالی ئاشكرایكردووە بەستنی دەمامك لە كاتی راهێنانی وەرزشیدا دەبێـتەهۆی سنوردانان بۆ بڵاوبونەوەی پەتای كۆرۆنا لەنێو یانەكاندا.\nزاناكان لەنێوەندی مونزینو بۆ نەخۆشییەكانی دڵ لە شاری میلانۆ لە زانكۆی میلانۆ توێژینەوەیان لەسەر لێدانی دڵ و فشاری خوێن و ئاستی ئۆكسجین بۆ 6 پیاو و ژن كردووە لە كاتی وەرزشدا بە دەمامك و بێ دەمامك.\nتوێژەران ئەنجامیان دەستكەوتووە كە ئاستی پێوانەكان لە كاتی بوونی دەمامك و نەبوونی دەمامكدا وەك یەك نەبووە، بەڵام لەگەڵ ئەوەشدا هیچ ئاماژەیەك نەدۆزراوەتەوە كە بوونی دەمامك لە كاتی وەرزشدا مەترسی هەبێت لەسەر تەندروستی.\nلەگەڵ ئەوەشدا بوونی دەمامك دەبێتەهۆی كەمكردنەوەی توانای وەزرشوان بە رێژەی 10% بەهۆی تەنگەنەفەسییەكی كەم.\nماسیمو مابیلی پزیشكی دڵ دەڵێت: هیچ مەترسییەك لەسەر ئەو كەسانە نییە كە بە دەمامكەوە وەرزش دەكەن تەنانەت كە بە ئەوپەڕی هێزیشەوە بیكەن.\nلای خۆیەوە سام بیات زانای فسیۆلۆجی لە نەخۆشخانەی زانكۆی گرونوبڵ كە بەشداری توێژینەوەكەی نەكردووە، دەڵێت: سەرەڕای ئەنجامەكانی ئەم توێژینەوەیە، بەڵام پێویستی بە توێژینەوەی زیاتر هەیە لە سەر خەڵكی زیاتر، رەنگە بەستنی دەمامك لە كاتی وەرزشدا كاریگەری هەبێت.\nدەشڵێت: توێژینەوەكان ئاماژە بەوە دەكەن كە بەستنی دەمامك رێگری لە كۆرۆنا دەكات، بەڵام بەڵگەی روون نییە لەسەر ئەوەی بەستنی دەمامك لە كاتی وەرزشدا بێ زیان بێت.\nبەرهەمی توركیا دەگاتە 226 وڵات\nیواکیم لۆف… ماڵئاوا مانشافت


شوناسی پارتی له نێوان تۆتالیتارییه‌ت و دیكتاتۆرییه‌ت … 2… ڕزگار عه‌لی – Dengekan\nbyRezgar Ali\tFebruary 19, 2017\tGeneral, Opinion, Slider\nله به‌شی یه‌كه‌مدا جهودێكی كه‌ممان بۆ ناساندنی ڕژێمی دیكتاتۆری به‌خشی و زیاتر ته‌ركیزه‌كه‌مان له‌سه‌ر ڕژێمی تۆتالیتاربوو، ئه‌مه‌ش بۆ ئه‌وه‌ی خوێنه‌ر دوای خوێندنه‌وه‌ی ئه‌و جیاكارییه یه‌كسه‌ر ڕووئیای ڕوونبێت پارتی چ سیمایه‌كی هه‌یه و چۆن ئیش ده‌كات، به‌ڵام ئه‌مه به‌س نییه، به‌ڵكو (به‌كورتی) ده‌چینه ناو بونیادی پارتی له دوو ده‌یه‌ی راِبردوو به ئێستاوه، بێ له‌وه دوو قۆناغی تری پارتایه‌تی وناسیونالیزمی كوردی كه بریتییه له قۆناغی (شۆڕشگێڕی و ڕاپه‌ڕین) باسده‌كه‌ین، له‌وێ ته‌ركیز ده‌خه‌مه سه‌ر ئه‌وه‌ی ئایا شتێك هه‌یه به‌ناوی شۆڕشی كوردی؟ ئایا ئه‌م شۆڕشگێرانه كێبوون و چی بوون؟ ئایا ده‌رئه‌نجامی شۆڕش چیبوو؟ ئایا قۆناغی شۆڕشمان هه‌یه كه پێش ڕاپه‌ڕین بوو، دوای ڕاپه‌ڕینیش حوكمڕانی خۆماڵی، ئه‌ی ڕاپه‌ڕین چیبوو؟ ئایا ڕاپه‌ڕین له كوێی قۆناغه‌كانی شۆڕش و حوكمڕانی خۆماڵییه؟ ئه‌م گه‌ڕانه‌وه‌یه هه‌م بۆ ئه‌وه‌یه مێژووی ئه‌و سه‌ركردانی پارتی و پارتایه‌تی بزانین كه تا ئێستاش به‌و شیعاره‌ی دوێنێ و شه‌رعییه‌تی دوێنێوه حوكمڕانمانن، هه‌م سیما دیاره‌كانی مێژووی تۆتالیتار و دیكتاتۆری و شوناسیان دیاریبكه‌ین..\nئێستا به گه‌ڕانه‌وه‌مان بۆ مێژوو، بونیادی ئه‌م حزبه دابه‌ش ده‌كه‌ین، ئێمه نامانه‌وێت ته‌واوی ڕووداوه‌كانی ئه‌م حزبه لێكبده‌ینه‌وه، چونكه ئه‌وه لێكدانه‌وه‌یه ده‌بێته تائویلیكردنی ڕووداو نه‌ك جه‌وهه‌ر، به‌ڵكو ده‌مانه‌وێت شوناس و جه‌وهه‌ر بزانین، هه‌ر له‌به‌ر ئه‌مه‌ش دوو قۆناغی سه‌ره‌كی هه‌یه كه قۆناغێك به قۆناغی ڕزگاری یان (ئازادی نیشتیمانی) داده‌نرێت كه ئه‌م قۆناغه به (شۆڕش) ناوده‌برێت. قۆناغێكی تر به قۆناغی (دوای ڕاپه‌ڕین) داده‌نرێت، ئه‌م دوو قۆناغه، قۆناغی شۆڕش و دوای شۆڕش كۆمه‌كی باشمان ده‌كات بۆ ئه‌وه‌ی حاڵی بین و بزانین له ئێستادا شوناسی ئه‌م حیزبه چییه؟ له‌گه‌ڵ چه‌ند پرسیارێكی تریش، وه‌كو، ئایا له مێژووی ئه‌م حزبه‌دا، قۆناغی شۆڕش بوونی هه‌بوو له‌گه‌ڵ قۆناغی دوای ڕاپه‌ڕین. ئه‌ی خودی ڕاپه‌ڕین چیبوو؟ چونكه ڕاپه‌ڕین نه ده‌چێته ناو ئه‌و قۆناغه‌ی كه شۆڕشگێڕی بوو، نه ده‌چێته ناو ئه‌و قۆناغه‌ش كه به قۆناغی دوای ڕاپه‌ڕین ده‌ناسرێنێت.\n•\tقۆناغی شۆڕشگێڕی\nئه‌م قۆناغه به‌و قۆناغه ده‌گوترێت كه پاتریاكه‌كان و پیاوه‌نی كورد و ناسیونالیزمی كوردی له شاخ بوون، ئایا ئه‌مانه بۆ له شاخ بوون؟ ئایا به‌ڕاست شۆڕش چییه؟ گرنگترین و جه‌وهه‌رترین پرسیاری ئه‌م به‌شه ئه‌وه‌یه كه، ده‌رئه‌نجامه‌كانی شۆڕش چی بوون؟ چونكه له‌ناساندنی ده‌رئه‌نجامی (شۆڕش)دا خودی پرسیاری (شۆڕش چی بوو؟) ئاشكرا ده‌بێت.\nشۆڕش له ساده‌ترین مانادا به‌مانای ده‌ستكاریكردنی دونیایه‌كی بێزرا و ناشیرین و گۆڕینی بۆ دونیایه‌كی جوان، یان ئازادكردنی تاك له جه‌برێك یان سته‌مێك. هه‌ندێك عه‌قڵی ناسه‌لیم ده‌بێژن شۆڕشگێڕانی كورد و (مه‌لا مسته‌فای بارزانی) شۆڕشگێڕی ناسیونالیزی بوون، له‌كاتێكدا ئه‌گه‌ر سه‌یری چوارده‌وری ئاغاكان و سه‌ركرده شۆڕشگێڕه‌كانی كورد و چوارده‌وری ئه‌و باڵه‌ی (مه‌لا مسته‌فای بارزانی) بكه‌ین نه‌ك هیچ شتێكیان ده‌رباره‌ی چه‌مكی ناسیونالیزم نه‌ده‌زانی، به‌ڵكو به پێی سه‌ره‌تای ئه‌و كۆبوونه‌وانه‌ی پێكهێنانی حزبی سیاسی زۆربه‌ی بۆ پیلانگێڕانی بووه دژی ئاغاكه‌ی ئه‌ودی خۆی، واته له سه‌ره‌تادا ئه‌وه‌ی پێی ده‌گوترێت شۆڕش لای شۆڕشگێڕانی كورد به سه‌رۆكایه‌تی ئه‌و فیكره‌ی لای (مه‌لا مسته‌فا)هه‌بوو نه‌ك دۆخێكی ناسیونالیزم نه‌بووه، هه‌رگیزیش دۆخێكی رزگاربوون نه‌بووه له حوكمی ناسیونالیزمی عه‌ره‌بی و تیۆره‌كانی، به‌ڵكو شۆرشی كوردی لای (مه‌لا مسته‌فا) له ساڵانی چل و په‌نچاكان تا دواتر كه ده‌ستیپێكرد هه‌وڵدان بوو بۆ گه‌وره‌كردنی حوكمڕانیكردنی عه‌شیره‌ت و عه‌شایه‌ری ناو دیوه‌خانه‌كان، واته شۆڕش له‌م سه‌ره‌تایانه‌دا فراوانكردنی ده‌سه‌ڵاتی عه‌رش بوو، هه‌روه‌كو ئه‌و سه‌ره‌تایانه وابوو كه فه‌یله‌سوفی په‌یمانی كۆمه‌ڵایه‌تی (تۆماس هۆبز) ئاماژه‌ی پێكردووه، كه (ئه‌و كاته‌ی فه‌رمانڕه‌وایكردنی نییه، شه‌ڕ له نێوان مرۆڤه‌كاندا له‌سه‌ر موڵكییه‌ت و خاوه‌نداری زه‌وی وزار ڕووده‌دات)، شۆڕشی كوردیش له‌سه‌ره‌تاكاندا هه‌مان بیركردنه‌وه و عه‌قڵییه‌ت بوو، ئه‌م بیركردنه‌وه‌یه ئه‌وه ده‌سه‌لمێنێت هێشتا شۆڕشگێڕانی كورد به سه‌رۆكایه‌تی( مه‌لا مسته‌فا) نه‌ك ناسیونالیزم نه‌بووه، به‌ڵكو ئاگاشیان له چه‌مكی ناسیونالیزم نه‌بووه و ته‌نانه‌ت هێشتاش له‌ناو (دۆخی سروشتی) بوون، ئه‌و دۆخه‌ی كه فه‌یله‌سوفی په‌یمانی كۆمه‌ڵایه‌تی هۆبز ناوی ده‌نێت مرۆڤ بۆ براكه‌ی خۆی گورگێكه، (ئه‌م فیكره‌یه واته دۆخی سروشتی ده‌كرێت بۆ ئێستاش دروست بێت).\nشۆڕشگێڕان له‌ناو ئه‌و دۆخه سروشتییه‌دا جگه له دڕه‌نده‌یه‌ك كه هیچ بیركردنه‌وه‌یه‌كی نه‌بووه شه‌ڕ نه‌بێت، جگه له ده‌عبایه‌ك بۆ ئه‌وه‌ی براكه‌ی خۆی قوت بدات هیچی تر نه‌بوو.\nلێره‌دا ده‌ستپێكی ئه‌وه‌ی به شۆڕش ده‌ناسرێت ده‌ستپێده‌كات، ئه‌م ده‌ستپێكه بۆ گه‌ڕانه‌وه‌ی ئه‌و كاته‌ی حوكمه‌تی عێراق ده‌گه‌ڕێته‌وه، دوای ئه‌وه‌ی حوكمه‌تی ئه‌و كاته‌ی عێراق كه حوكمی پاشایه‌تی بوو قبوڵی نه‌كرد مامه‌ڵه له‌گه‌ڵ چه‌ند خێڵ و قه‌بیله و عه‌نته‌ری ناو دیوه‌خان و دره‌به‌گ و مرۆڤی فاشیل بكات، ئه‌مانه ڕوو له شاخ ده‌كه‌ن، لێره‌دا ئه‌م كۆمه‌ڵه فاشیله له‌گه‌ڵ شه‌قتێهه‌ڵدانیان له‌ناو دیوه‌خانه‌كانیان وه‌كو كێوییه‌ك ڕوو له شاخ ده‌كه‌ن، ئه‌مه سه‌ره‌تای جیاكردنه‌وه‌ی ناسیونالیزمی عه‌ره‌بی و كوردی بوو، دیاره لێره‌دا ئه‌وانه‌ی له شاخ بوون بێ ئاگابوون له دۆخی ناسیونالیزم و تێگه‌یشتن له ناسیونالیزم.\nله‌گه‌ڵ چوونه شاخی ئه‌مانه‌دا له هه‌موو ناوچه‌كانی كوردستان بۆ پشتگیری دۆخێكی هه‌ڵه‌ختێنراو كه به (ناسیونالیزمه‌وه) ده‌ناسرێت ڕوو له شاخ ده‌كه‌ن، به‌تایبه‌ت ئه‌وه‌ی فۆڕمی ته‌واو به ناسیونالیزم و كوردایه‌تی ده‌دات ئه‌و ڕۆشنبیرانه بوون به سه‌ركردایه‌تی (ئیبراهیم ئه‌حمه‌د) كه ڕوو له شاخ ده‌كه‌ن، ئه‌مانه ئاگاداری دونیای ده‌وروبه‌ر و به‌تایبه‌ت ڕووداوه‌كانی عێراق و سوریا بوون و هه‌ندێكیشیان له‌ناو ڕووداوه‌كان بوون، به تایبه‌ت دوای دروستبوونی یه‌كه‌م كۆنگره‌ی حزبی (به‌عس) له ساڵی 1947 له سوریا و دواتر گواستنه‌وه‌ی چالاكی ئه‌و حزبه بۆ عێراق و له ژێر هه‌وڵی دروستكردنی ڕێخراوی (جیدی) له ساڵی 1947، ئه‌وه‌ی جێگای داخه ئه‌و ڕۆشنبیرانه به چوونه شاخی ئه‌م ده‌ره‌به‌گانه هه‌ڵده‌خه‌ڵه‌تێن و ده‌چنه ناویان و له‌گه‌ڵ ئه‌وه‌ش فۆڕمی تازه‌ی شۆڕش و كوردایه‌تی به‌م كۆمه‌ڵه ده‌ره‌به‌گه ده‌به‌خشن و ته‌سلیمیان ده‌بن، ئه‌م فۆڕمپێدانه تا جیابوونه‌وه‌ی (ئیبراهیم ئه‌حمه‌د) به‌رده‌وام ده‌بێت، كێشه‌ی جیابوونه‌وه ئیبراهیم ئه‌حمه‌د و هاوڕێكانی بۆ ئه‌وه ده‌گه‌ڕێته‌وه لای ئاشكرا ده‌بێت ئه‌مانه كۆمه‌ڵه قه‌بیله و خیڵێكن كه نه‌ده‌زانن كوردایه‌تی چییه، نه شۆڕش، به‌ڵام له‌و كاته‌وه كوردایه‌تی و ناسیونالیزم ده‌بێته ئامرازێكی ده‌ستی ئه‌و نه‌وه كێوییه‌ی شاخ و به زیره‌كی و ئازایه‌تی خۆیان به‌رده‌وامی پێ ده‌ده‌ن، له‌و قۆناغه‌دا پارتی له ڕێگای ئه‌و ڕۆشه‌نبیرانه‌وه ئاگاداری ته‌واوی دۆخی ناوچه‌كه ده‌بێت، وه له ڕێگای ئه‌و ڕۆشنبیرانه‌شه‌وه دۆخی ناسیونالیزم ده‌چێته ناو دۆخی ئه‌و مرۆڤه كێویانه‌وه، هه‌ر له ڕێگه‌ی ئه‌و ڕۆشنبیرانه‌شه‌وه پارتی ئاگاداری تیۆری به‌عس و ئیشكردنی به‌عسی سوریا ده‌بێت، چونكه زۆربه‌ی ئه‌و ڕۆشنبیرانه‌ی كورد كه چوونه شاخ پێشتر له سوریا بوون و هه‌ندێكیش له‌و ڕۆشنبیرانه له‌ناو چالاكییه‌كانی حزبی (شوعی) ئه‌و كاته بوون كه چالاكترین حزبی سیاسی ئه‌و كاته‌ی عێراق بوو، هه‌ر بۆیه ئه‌و ڕۆشنبیرانه زۆر باش له دۆخی به‌عسیزم تێده‌گه‌یشتن، هه‌ر له‌و ڕێگای ئه‌و ڕۆشنبیرانه‌شه‌وه (مسته‌فا بارزانی) ئاشنای تیوه‌ره‌كانی (میشه‌ل عه‌فله‌ق) كه مه‌سیحییه‌كی ئه‌رته‌دۆكسی بوو، له‌گه‌ڵ (سه‌لاحه‌دین به‌یتار) كه سونی بوو ده‌بێت، ئه‌م دوانه له‌دامه‌زرێنه‌رانی به‌عس بوون، ئه‌م ئاشنابوونه بۆ ئه‌وه‌بوو ڕووبه‌ڕووی به‌عس بێته‌وه، به‌ڵام پێش ئه‌وه‌ی حزبی به‌عس تیوه‌ره‌كانی بكاته پراكتیك، پارتی كردی، واته پارتی پێش به‌عس تیۆری به‌عسیبوونی كرده كردار. ئه‌و ڕۆشنبیرانه زۆربه‌یان بوونه قوربانی ئه‌و فه‌زا سه‌قافییه و تیۆرانه‌ی كه خۆیان له شیكردنه‌وه‌یدا بوون بۆ ئه‌وه‌ی ڕووبه‌ڕووی حوكمه‌تی ئه‌و كاته‌ی عێراق به سه‌رۆكایه‌تی (عه‌بدولڕه‌حمان به‌زاز) ببنه‌وه، هه‌ر به‌و تیۆرانه‌ی كه خۆیان ئاشنای (مه‌لا مسته‌فا)یان كرد ئه‌م ڕۆشنبیرانه به‌ر شه‌ق ده‌كه‌ون و ده‌رده‌كرێن. ئه‌و دۆخه‌ی شۆڕشگێڕانی (ئێستا) ناویان ناوه شۆڕش جگه له ملشكاندن و تیرۆركردن و ئیعدامكردن و جیابوونه‌وه‌ی باڵ و له‌ولاشه‌وه شه‌ڕفرۆشتن بۆ ئه‌وه‌ی كامیان ببنه ده‌مڕاستی كوردبوون به‌رانبه‌ر حوكمه‌ته یه‌كله‌دواییه‌كه‌كانی عێراق هیچی تر نه‌بوو، ئه‌مه ئه‌وه ناگه‌یه‌نێـت كورد له‌و كاته‌دا كارئه‌كته‌ری شۆڕشگێڕی نه‌بوو، به‌ڵام ئه‌وه‌ی هه‌بوو شۆڕش نه‌بوو به‌ڵكو له‌ناوبردنی كارئه‌كته‌ره شۆڕشگێڕه‌كان بوو، ته‌نانه‌ت به‌عسی سه‌رده‌می سه‌دامیش ئه‌وه‌نده‌ی ئه‌و (كۆمه‌ڵه) كوردانه‌ی ئێستا و فیكره‌كانیان كه له شاخ بوون تیۆره‌كانی به‌عسیان نه‌كرده كردار بۆ ملشكاندنی یه‌كتر و كۆشتنی یه‌كتر و له‌ناوبردنی شۆڕشگێڕه‌كانی كورد (تا ئێستاش هه‌مان تیۆر له‌ناو پارتی به‌رده‌وامه). دوای شیكردنه‌وه‌ی دۆخی دروستبوونی (شۆڕشی كوردی) ئێستا جێگه‌ی خۆیه‌تی بپرسین، ده‌رئه‌نجامی شۆڕش چی بوو؟ نامه‌وێت ڕووداوه‌كان بنوسمه‌وه و یه‌كسه‌ر به پرسیارێك وه‌ڵامده‌ده‌مه‌وه، ئایا ئه‌وه چ شۆڕشێكه كه ده‌رئه‌نجامه‌كه‌ی كوژرانی سه‌د و حه‌فتا هه‌زار ئه‌نفال و پێنچ هه‌زار هه‌ڵبجه‌یی و حه‌وت هه‌زار بارزانی بێت؟ ئایا كه‌س له خۆی پرسیوه ئه‌وانه‌ی سه‌ركردایه‌تیی شۆڕشیان كردووه له په‌نچاكانه‌وه تا ئێستا بۆ ئێستاش حوكمڕانن، ئه‌ی بۆ نه‌كوژران، ئه‌ی ئه‌و هه‌موو كورده كوژرا و ئه‌و هه‌موو گونده وێران كرا ئێوه له كوێ بوون؟ شۆڕشه‌كه‌تان له كوێ بوو؟ ئایا نزیكه‌ی دوو سه‌د هه‌زار كورد بده‌یته كوشت و هه‌زاران گوند وێران بكرێت و دواتر ئای چ شه‌رمێكه بڵێیت شۆڕشم كرد و شۆڕشگێڕبووم و شه‌رعییه‌تی شۆڕشگێڕیم هه‌یه؟ ئه‌وه‌ی ماوه‌ته‌وه بڵێین ده‌بێت نه‌وه‌ی نوێ ئاگاداربێت له باشوری كوردستاندا نه هیچ شۆڕشێك بوونی هه‌یه و نه هیچ شۆڕشگێڕێك كه ئێستا وه‌كو حوكمڕان خۆیان ده‌ناسێنن، به‌ڵكو ئه‌وه‌ی به شۆڕش ناوده‌برێت هیچی دیكه نه‌بوو جگه له له‌ناوبردنی شۆڕشگێڕه ڕاسته‌قینه‌كان كه ده‌یانویست شۆڕش دروست بكه‌ن.\nPrevious کاروان عومەر: سەماکارێک دەیەوێ لە ڕێگەی سەماوە جەستەی مرۆڤی کورد ئازاد بکات\nNext ئێمە لە کوێین، کە بیر دەکەینەوە؟ … سۆران ئازاد


ده‌سته‌ی سه‌رۆكایه‌تیی په‌رله‌مان پێشوازیی له كونسوڵی فه‌ره‌نسا له هه‌رێمی كوردستان كرد\n02/04/2018 05:16:00 م\nئه‌مڕۆ دووشه‌ممه 2/4/2018، دكتۆر جه‌عفه‌ر ئیبراهیم ئێمینكی، جێگری سه‌رۆكی په‌رله‌مانی كوردستان به ئاماده‌بوونی خاتوو بێگه‌رد تاڵه‌بانی، سكرتێری په‌رله‌مان له نوسینگه‌ی تایبه‌تیی خۆی له ته‌لاری په‌رله‌مان، پێشوازیی له دۆمه‌نیك ماس، كونسوڵی فه‌ره‌نسا له هه‌رێمی كوردستان كرد.\nله دیدارێكدا دۆمه‌نیك ماس، كونسوڵی فه‌ره‌نسا له هه‌رێمی كوردستان، وێڕای گه‌یاندنی سوپاس و پێزانینی خۆی بۆ سه‌رۆكایه‌تیی په‌رله‌مانی كوردستان بۆ ئه‌و پێشوازییه، مه‌به‌ستی سه‌ردانه‌كه‌ى بۆ په‌رله‌مانى كوردستان روونكرده‌وه و گووتی: "بۆ له‌نزیكه‌وه ئاگاداربوون له كاره‌كانی په‌رله‌مانی كوردستان و ئه‌و پڕۆژانه‌ی كه‌وا له‌به‌رده‌ستی په‌رله‌ماندایه سه‌باره‌ت به بابه‌تی چاكسازیی ئیداری و دارایی له هه‌رێمی كوردستان و چوونی شاندی په‌رله‌مانی كوردستان بۆ وڵاتی فه‌ره‌نسا".\nهه‌روه‌ها باسى له په‌یوه‌ندیی له مێژینه و دۆستانه‌ی نێوان هه‌ردوو گه‌لی فه‌ره‌نسا و خه‌ڵكی هه‌رێمی كوردستان و ئه‌و هاوكارییانه‌ی كه حكومه‌تی فه‌ره‌نسا كرد كه پێشكه‌شی هه‌رێمی كوردستانى كردووه به‌تایبه‌تی له شه‌ڕی دژ به داعش-دا.\nله‌به‌رامبه‌ردا جێگری سه‌رۆكی په‌رله‌مانی كوردستان به‌ناوی په‌رله‌مان و سه‌رۆكایه‌تیی په‌رله‌مانه‌وه به‌خێرهاتنی كونسوڵی فه‌ره‌نسا و شاندی یاوه‌ریى كرد و له رێگه‌ی كونسوڵی فه‌ره‌نساوه سوپاس و پێزانینی په‌رله‌مان و گه‌لی كوردستانى به گه‌لی فه‌ره‌نسا و حكومه‌تی فه‌ره‌نسا گه‌یاند بۆ ئه‌و هاوكارییانه‌ی كه له‌ماوه‌ی ڕابردوو و ئێستا و ئه‌و په‌یوه‌ندییه به‌هێزه‌ی كه هه‌یه له‌نێوان هه‌ردوولا و رۆلی فه‌ره‌نساى له به‌هاناوه هاتنى گه‌لی كورد له سه‌رده‌می ڕژێمی به‌عس و به‌مدواییه‌ش له شه‌ڕی دژ به داعش به‌رزنرخاند.\nهه‌ر له‌دانیشتنه‌كه‌دا جێگری سه‌رۆكی په‌رله‌مانی كوردستان ئاماژه‌ی به‌گه‌شته‌كه‌ی شاندی په‌رله‌مان كرد بۆ وڵاتی فه‌ره‌نسا و دیدار و كۆبوونه‌وه‌كانیان له‌گه‌ڵ په‌رله‌مانتارانی فه‌ره‌نساو راوێژكاری سه‌رۆكی فه‌ره‌نسا بۆ رۆژهه‌ڵاتی ناوه‌ڕاست و سینات و سه‌رۆكی كۆمیته‌ی دۆستایه‌تیی كوردستان و فه‌ره‌نسا و چه‌ندین كه‌سایه‌تیی دیاری فه‌ره‌نسا كرد و رایگه‌یاند: "له هه‌موو دیداره‌كاندا باسمان له بارودۆخی سیاسیی هه‌رێمی كوردستان ئه‌و پرسانه‌ی كه له‌ناوچه‌كه رووده‌ده‌ن كرد و جه‌ختمان له‌وه كردۆته‌وه كه پێویسته فه‌ره‌نسا رۆلی زیاتری هه‌بێت بۆ چاره‌سه‌ركردنی كێشه‌كانى نێوان هه‌رێمى كوردستان و حكومه‌تی فیدرالیی عێراق و داواكارییه‌كانی خه‌ڵكی كوردستان و مافی خه‌ڵكی كوردستان پارێزراو بیت و به‌هاوبه‌شی سه‌ره‌كی دابندرێت له عێراق به‌پێى ده‌ستووری عێراق.\nهه‌ر له دیداره‌كه‌دا بێگه‌رد تاڵه‌بانی، سكرتێری په‌رله‌مانی كوردستان ئاماژه‌ی به‌هاوكارییه‌كان و هه‌ماهه‌نگییه‌كانی نێوان هه‌رێمی كوردستان و فه‌ره‌نسا و ئه‌و په‌یوه‌ندییه له مێژینه‌یه‌ی كه هه‌یه كرد، هه‌روه‌ها داوای له كونسوڵى فه‌ره‌نسا كرد هاوكاربن بۆ پرسى ئه‌و چه‌كداره بیانیانه‌ى كه له‌ناو داعش بوون و ئێستا ده‌ستبه‌سه‌ركراون له‌لایه‌ن حكومه‌تی عێراقه‌وه بۆئه‌وه‌ى له رێگه‌ی دادگای جینایه‌تی نێوده‌وڵه‌تی دادگایی بكرێن، چونكه زۆركاری دوور له به‌هاكانی مرۆڤایه‌تی و قێزه‌ونیان ئه‌نجامداوه، به‌تایبه‌تی ده‌ستدرێژیكردنه سه‌ر ژنانی ئێزدی و ئه‌و زۆڵم و زۆردارییه‌ی به‌رامبه‌ر خه‌ڵك له كوشتن و جینۆساید كردوویانه.\nهه‌ر له دیداره‌كه‌دا سكرتێری په‌رله‌مان كورته‌یه‌ك له‌كاره‌كانی په‌رله‌مانى بۆ كونسوڵ باسكرد و گووتی: "له ئێستادا په‌رله‌مانی كوردستان له پشوودایه، به‌ڵام به‌رده‌وامین له چاودێریكردن و به‌داواچوونى كاه‌ركانى حكومه‌ت و بۆ داهاتووش چه‌ندین پڕۆژه‌ی گرنگ هه‌یه بخرێته به‌رنامه‌ی كاری دانیشتنه‌كانی په‌رله‌مان، به‌تایبه‌تی پڕۆژه یاسای چاكسازیی كارگێڕی و دارایی.\nله‌كۆتایی دیداره‌كه‌دا كونسوڵی فه‌ره‌نسا به‌ناوی حكومه‌تی فه‌ره‌نساوه ئاماده‌یی و هاوكاریی خۆیان راگه‌یاند له به‌دادگاییكردنی نێوده‌وڵه‌تی بۆ ئه‌و داعشه بیانیانه‌ی كه‌ماون و ده‌ستگیركراون.\nشایه‌نی باسه له‌و گه‌شته‌یاندا بۆ فه‌ره‌نسا، شاندی په‌رله‌مان چه‌ندین كه‌سایه‌تیی دیاری فه‌ره‌نساى وه‌ك په‌رله‌مانتار و سینات، بانگهێشتی هه‌رێمی كوردستان كردووه بۆئه‌وه‌ی له‌نزیكه‌وه ئاگاداری بارودۆخی هه‌رێمی كوردستان بن.


یاسایه‌ك بۆ رزگاربویێن ده‌ستێ داعشێ دهێته به‌رهه‌ڤ كرن - لقێ ٨ زاخۆ | لاپه‌رێ سه‌ره‌كی\nدوو شه‌ممه, ئایار 25 2020\nدەسپێک/نووچه/زاخۆ/یاسایه‌ك بۆ رزگاربویێن ده‌ستێ داعشێ دهێته به‌رهه‌ڤ كرن\nیاسایه‌ك بۆ رزگاربویێن ده‌ستێ داعشێ دهێته به‌رهه‌ڤ كرن\nعه‌لى حاجى :\nنه‌زیف عه‌بدولره‌حمان به‌رپرسێ لنا بلند دانه‌نیاسینا كوردێن ئێزدى و پێكهاته‌یێن ئایینى و نه‌ته‌وى د داخویانیه‌كێ دا دیار كر پێشنیاز یاسایه‌ك ژلایێ هه‌ژماره‌كا په‌رله‌مانتارێن كوردستانێ و عێراقێ ڤه بۆ وان كه‌سێن رزگار بویى ژده‌ستێن داعش دا دهێته به‌رهه‌ڤ كرن.\nناڤهاتى زێده‌تر گوت : دنوكه دا پێشنیاز یاسایه‌كا دهێته به‌رهه‌ڤ كرن بۆ په‌رله‌مانێ كوردستانێ و عێراقێ كو ئه‌ڤ یاسایه ژلایێ هه‌ژماره‌كا په‌رله‌مانتاران ڤه دهێته به‌رهه‌ڤ كرن بۆ وان كه‌سێن ژده‌ستێن رێكخراوا تیروریستیا داعش رزگار بوین،هه‌كه رێكخرواه‌ك ڤان كه‌سان قه‌ره‌بو ژى بكه‌ت كو چاره‌سه‌ر نابیت كێشه‌یان وان له‌ورا پیچدڤى ب یاساه‌یكێ هه‌یه دا كو ب دروستى بهیچنه قه‌ره‌بو كرن و مافێن وان ژى بهێنه ده‌ست نیشان كرن له‌ورا پێشنیاز یاسایا ده‌ركه‌ڤتى دبیت تشتێن باش تێدا هه‌بن و پێدڤى ب گهورینێ ژى بیت له‌ورا دناڤ هه‌مى كه‌مپێن پارێزگه‌ها دهوكێ دا ئه‌م ژ نێزیك ڤه دگه‌ل وان رزگار بویان دئاخڤین و را و بوچونێن وان ژ نێزیك ڤه وه‌ردگرین داكو دوێ یاسایێ دا بهیچنه بجه ئینان ژبه‌ر كو ژ مافیچن وان كه‌سایه بهێنه قه‌ره‌بو كرن .\nو گوت ژى : ده‌سته‌یا جینوسایدكرنێ ل پارێزگه‌ها دهوكێ ب ڤى كارى رادبیت و ئه‌ڤ پروژه‌یه ب ستویێ خوه ڤه گرتیه و رووشنتنا مه دگه‌ل وان كه‌سێن چاڤپێكه‌ڤتن دگه‌ل داه اتیه دبیته دو رونشتنن و پشتى ئه‌ڤ چاڤ پێكه‌ڤتنه ب دوماهى دهێن ێ داخوزیێن وان دگه‌ل كه‌سێن یاسایى هێنه گوتوبێژكرن و پاشى ب رێیا راپورته‌كێ دێ هێته بلند كرن و ل دووڤ را دێ دێ كونفرانسه‌ك هێته ساز كرن و دوى كونفرانسى دا دێ داخوازیێن وان هێنه گوتوبێژ كرن و ئه‌و پیِنیاز یاسایه بۆ په‌رله‌مانى هێته بلند كرن


ئەم کتێبە یەکێکە لەو کتێبە بیرەوەریانەى کە بە خویندنەوەى نەک تەنها شارەزای مێژووى شۆڕشی نوێ و سەرکردەکانی دەبێت و ڕەنجی بە باى فەرهادەکانیش بەڕوونى دەبینی، بەڵکو بەرهەمێکە کە چێژێکى بێ پایان بەخوێنەر دەبەخشێت، لەو ڕووەى کە نووسەر زمانێکی سادە و ڕەوان و ئەدەبی بەکاردەهێنێت لە گێرانەوەى بیرەوەریەکانى.\nمن نامەوێت لەسەر لایەنە مێژوویی و سیاسیەکانى ئەم کتێبە بدوێم چونکە نوسەر بە زمانێکى هێند سادەو ڕەوان گوزارشتى کردووە کە خوێنەر زۆر بە ئاسانی پەى بە تاڵی و تاریکى ئەو ڕۆژگارانە دەبات و پرسیارى زۆر جەوهەریشی لە لا گەڵاڵە دەبێت کە بۆچى شۆرش کراو ئێستا بەرهەمەکەى کێ لێى سوودمەندە ؟؟ بەهەر حاڵ من دەمەوێت لە لایەنە ئەدەبی و هونەریەکەیەوە قسە لەسەر ئەم کتێبە بکەم.\nنوسەر سەدان چیرۆکی سەرنج ڕاکێش لەم کتێبەدا دەگێرێتەوە کە هەر یەکەیان ناونیشانێکی سەربەخۆی هەیە کەوا لە خوێنەر دەکات سەرنجى ڕابکێشێت و بە تامەزرۆییەوە بە دوای کۆتایی چیرۆکەکە بچێت . ئەمەجگە لەوەى کە نوسەر زۆر بە لێهاتوویی و توانایەکى ئەدەبیەوە بەسەرهات و چیرۆکەکان دەگێرێتەوە هەر لە بەکارهێنانى وشەى سادەو تێکەڵکردنی خەیاڵی بەرزە فڕ بۆ وەسف کردنى کەسەکان و شوێنەکان ، گوزارشت کردنی لە هەڵوێست و ئاڵێنگارییەکان بە شێوەیەکە کە وەک فیلمێک نمایش بکرێت وەهایە . بە بەکارهێنانی شوێنکات و یاری پێکردنی و تێکەڵکردنی بە خەیاڵ و گوزارشتى ئەدەبی بە مەبەستى ڕاکێشانی سەرنجى خوێنەر ، نوسەر ئەدەبیانە کارى لەسەر کردووە ، بڕوانە ئەم نموونەیە:\n" لەو کات و شوێنەدا و بە بینینی ئەو دوو بەردى دەستاڕە ، وەک تەنیا پاشماوەو تەنیا بیرەوەریی دێیەکى پێشتر ئاوەدان و ئێستا چۆڵ و وێرانکراوى کوردستان ، زۆر شڵەژام و نائارام بووم . ئیتر من ئاگام لە هاوڕێ (پ.م ) کانم نەما ، هەڵۆی باڵتیژی خەیاڵم لە هێلانەى مێشکى هەژاومەوە هاتە دەرو کەوتە باڵ لێدان . بە چاوە تیژەکانی ڕۆژانی ئاوەدانیی ئەو دێیەو خەڵکەکەى بینی کە ئێستا لە زیندانی ئۆردوگا زۆرە ملێکانی (شانەدەری ) و (ناڵپارێز ) توند کرابون و ژیانێکی کولە مەرگیان بەسەر دەبرد . هەڵۆی بەرزە فڕ واوەتر درێژەى بە گەشتەکە دا بۆ ئاسمانى سلێمانی و ....... ". ڕەنجی فەهادەکان لا .125\nڕاستگۆیی وەک لایەنێکى ترى (هونەرى گێڕانەوەى بیرەوەرى ) یەکێکى ترە لە خەسڵەتە دیارو جوانەکانى ئەم بەرهەمە . نوسەر زۆر ڕاستگۆیانە وەسفی کەسەکان و هەڵوێستەکان دەکات . بابەتیانەو دادپەروەرانە مامەڵە دەکات ، تەنانەت لە دابین کردنی مەساحەدا بۆ ڕووداوەکان ڕاستگۆ و دادپەروەرە چجاى لە گێڕانەوەى چیرۆکەکان ، کار دەگاتە ئەوەى لە چەندین شوێندا دان بە هەڵەى خۆی بنێت و ڕەخنە لە هەڵوێستەکانی خۆى دەگرێت ، کە ئەمە ئەگەر بۆ کەسانى تر نەنگی بێت و بوێرى ئەوەیان نەبێت دان بە هەڵەکانى خۆیان بنێن ئەوا بۆ نوسەر ماناى فراوانى دڵ و ئاستی قوڵیی ئاوەزى دەگەێنێت .\nئەتوانم بڵێم نوسەر توانا ئەدەبی و زانستى و ویژدانیەکانی چڕ دەکاتەوە بۆ وەسف کردن . بڕوانە ئەم وەسفە:\n"جەلال تاڵەبانى کەسێکى نەترس و بە ورەو کەف و کوڵاوى پڕ وزە و توانا بوو ، زۆر گۆ بوو ، خاوەنی ئیرادەى پۆڵایین و بڕوا بە خۆبون و گەشبینی بو . لە ڕوى هەست و سۆزەوە زو هەڵدەچو و بەهارى لە خۆی دەهێنایە چۆکان ......... مام لە پەیوەندیی کۆمەڵایەتیدا (extrovert) بو ،واتە ڕوو لەدەرەوەى خۆی بو ، کراوە و گەرم و گوڕ بوو ..... لە دەروونناسی پزیشکیدا بەم جۆرە کەسێتیەی جەلال تاڵەبانى دەڵێن (hyperthymic) ....) ، ڕەنجى فەرهادەکان لا 328.\nگێڕانەوەى چیرۆک کە لە زمانی عەرەبی دا پێی دەوترێت ( السرد )، چەند بنەمایەکی هەیە کە خۆی دەبینێتەوە لە (کات ، شوێن ، کەسایەتی ، ڕووداو ، گفتوگۆ ) هاوکات لەگەڵ چەند تەکنیکێکى هونەرى گێڕانەوە کە نوسەر زۆر لێزانانە هەموو بنەماکانی گێڕانەوە و تەکنیکە هونەرییەکانى بەکارهێناوە کە ئەتوانم بڵێم تا کۆتایی کتێبەکەم خوێندەوە وا هەستم ئەکرد سەیرى فلمێکى زۆر نایاب ئەکەم ، ئەخوازم رۆژێک بێت و ئەم بەرهەمە بە فلم ببینم چونکە زۆر گونجاوە بۆ کارى سینەمایی . تەماشای ئەم دیمەنە بکەن بە نموونە :\n" کات : هاوینى ساڵی 1983یە ، شوێن : بەردەم مزگەوتی گوندى (حاجی مامەند)ە : (هاکا گەشت) ، (نەخێر تازە شکاوەو ئەمڕۆ نایەت ) ، (دەڵێن لە رێگا فرۆکە لێیداوە و سوتاوە ) ، (نا وانیە ، ئیتر حوکمەت ناهێڵێ بێت ) ، (دەبێت بە ناو چەند بنکەى سەربازى و خاڵی پشکنینا تێپەڕێت ؟ ) ، (بڵێى بە وردى پشکنرابێت ؟) ، (ئەوانەى لە شارەوە دێن کێن و بۆ لاى کێ دێن ؟ )، ( بڵێی بە تاوانى ئەوەى بۆ لاى ئێمە دێن نەگیرابن ؟ ) ، ( دەبێت هەواڵی نوێى گرتن و ئەشکەنجە و کوشتنى کێیان پێ بێت ؟ ) . ئەمە کورتەى ئەو وتووێژە بو لە بەردەم مزگەوتی حاجی مامەند پێشمەرگەو دانیشتوان لەگەڵ یەکتر دەیانکرد . باسی گەرمى رۆژ دەربارەى ئەو پیکابە شڕە بو هەر چەند رۆژێ جارێ لە سلێمانیەوە دەهات بە سەید سادق و ناڵپارێز و ڕەزڵە دا تێدەپەڕی تا دەگەیشتە حاجی مامەند . پیکابە بۆر لە پێینى دێوە بە هەناسە بڕکێ و شەقەشەق و نرکەو ناڵە ، هاوڕێ لەگەڵ دوکەڵ و تەپ و تۆزێکى خەست و خۆڵەوە ، بە بەردەم مزگەوتدا خۆی دەکرد بە دێدا، مناڵانی لەڕو لاسار و ژیکەڵەى دێ ، بۆ خۆ هەڵواسین پێیدا یا بۆ وەرگرتنى چەند نوقڵ و چوکلێتێکى شار ، بێ گوێدانە تۆز و دوکەڵ ، بە چەپڵەو هەرا و پێکەنینەوە بە دویایدا ڕایاندەکرد......... " . ڕەنجی فەرهادەکان لا 290 / 291 .\nچەندان و چەندان نمونەى تر کە ئەتوانین هەمو بنەما ئەدەبی و هونەرییەکانى تیا بە ڕوونى ببینین و هاوکات چۆنێتى بەکارهێنانیان لەو بەرهەمەدا .نوسەر لە بەرگى کۆتایی کتێبەکەدا خەیاڵی بەرزە فڕى خۆیمان بۆ دەگێرێتەوە لە سەردەمی خەباتى چەکدارى گەلەکەمان . خەیاڵێک تا بڵێی جوان ، پڕ لە مرۆڤایەتی و دڵسۆزى و کوردایەتی ، بەو ئومێدەى رۆژێک بێت و تەواوى ئەو خەیاڵانە بێنەدى :\n" کە لە جەنگەڵی تاریک و ترسناکى ئەگەرە بەد و نەگریسەکانى خەباتى چەکدارى گیرم دەخوارد و رێی دەرچوونم لێ دەگیرا ، ئیتر کۆلارەى مناڵیی خەیاڵم بەرز دەبۆوە بۆ ئاسمان ، بۆ نێو تەنکە تەمێکى سپی وەک تاراى بوک ، کەلە ناویدا (یار) ى ئاوات چاوبڕکێ و سەرەتاتکێی لەگەڵ دەکردم ، ئاواتى بڕانەوەى شەڕ و جێگیربونی ئاشتى ، ئاواتى سەرکەوتنى یەکجارى و گەیشتن بە ئامانجەکانى شۆڕش ....... " .\nلە چەندین شوێنی (ڕەنجی فەرهادەکان) دا ئینسانی کورد بە هیوا و ئاوات و ترس و نیگەرانیەکانی، خۆی دەبینێتەوە و هەنگا و بەهەنگاو شوێنیان دەکەوێت.\n(ڕەنجی فەرهادەکان) لەم سەردەمی باونەمانی کتێب خوێندنەوە بە هۆی ئینتەرنێتەوە، حەزی کتێب خوێندنەوە دەگێڕێتەوە بۆ لای خوێنەر، بۆیە بەڕاستی و بێ دودڵی ئەم کتێبە شایەنی خوێندنەوەیە و شایەنی ئەوەیە بیکەیتە دیاریەکی بەنرخ بۆ خۆشەیستاکانت.


بەشی یاسا یەكێك لە گرنگترین بەشەكانی زانستە مرۆڤایەتییەكانە لە بواری ئەكادیمیدا\nچالاکییەکانی بەشی کارگێڕی یاسا 17 ئاب 2020\nبەشی یاسا یەكێك لە گرنگترین بەشەكانی زانستە مرۆڤایەتییەكانە لە بواری ئەكادیمیدا، کاتێک یەكەم كۆلیژ لەسەر ئاستی عێراق و هەرێمی کوردستان لە ساڵی 1936 دامەزرا، بریتیبوو لە كۆلیژی یاسا و پاشان بۆ کۆلێژی ماف ناوەکەی گۆڕدرا. ئێستا گرنگی بەشەکە...\nپێشبركێی زانستی به‌شی ئینگلیزی قۆناغی دووه‌م\nچالاکییەکانی بەشی زمانی ئینگلیزی 08 ئایار 2019\nبراوه‌ی یه‌كه‌م بناسن ... به مه‌به‌ستی هاندانی قوتابیان و هه‌وڵدانی زیاتر بۆ فێربوونی زمانی ئینگلیزی،په‌یمانگه‌ی ته‌كنیكیی تایبه‌تی ئاینده، ڕۆژی 29-4-2019 به‌شی زمانی ئینگلیزی پێشبركێیه‌كی زانستی ڕێكخست بۆ قوتابیانی قۆناغی دووەم\nپێشبركێی زانستی به‌شی ئینگلیزی قۆناغی یه‌كه‌م\nیه‌كه‌م و دووه‌م بناسن ... به مه‌به‌ستی هاندانی قوتابیان و هه‌وڵدانی زیاتر بۆ فێربوونی زمانی ئینگلیزی،\nگەشتی ساڵانەی پەیمانگەی ئایندە\nچالاکییەکان 08 ئایار 2019\nئەمڕۆ 30-4-2019 لە کەشێکی لێوان لێو لە جوانی و بەڕێوەچونی چەندین بڕگەی سەرنج ڕاکێش و پێشبڕکێی نێوان بەشەکان، پەیمانگەی تەکنیکیی تایبەتی ئایندە،گەشتی ساڵانەی خۆی سازدا .\nسوپڕایزی قوتابیانی به‌شی ژمێریاری\nچالاکییەکانی بەشی ژمێریاری 08 ئایار 2019\nله به‌رامبه‌ر هه‌وڵ و ماندووبون و گرنگی پێدانیان له رووی زانستی و په‌روه‌رده‌یی و مه‌عریفی ، رۆژی 29-4-2019 قوتابیانی قۆناغی دووه‌می به‌شی ژمێریاری په‌یمانگه‌ی ئاینده، سوپرایزێكیان ئه‌نجامدا،\nگه‌شتی زانستی بۆ كه‌ناڵی K24\nچالاکییەکانی بەشی تەکنەلۆجیای زانیاری 08 ئایار 2019\nبه‌شی ئایتی په‌یمانگه‌ی ته‌كنیكیی تایبه‌تی ئاینده، رۆژی دووشه‌ممه 29-4-2019 گه‌شتێكی زانستیان بۆ كه‌ناڵی K24 رێكخست ، به‌به‌شداری قوتابیانی قۆناغی یەکەمی به‌شی ئایتی، به ئاماده‌بوونی م.حسێن ڕه‌شید و د. بۆتان جه‌وده‌ت،\nسیمیناری / رێكاره‌كانی دادگایی كردن له دادگاكاندا\nچالاکییەکانی بەشی کارگێڕی یاسا 08 ئایار 2019\nپه‌یمانگه‌ی ته‌كنیكیی تایبه‌تی ئاینده به ئاماده‌بوونی قوتابیانی به‌شی كارگێری یاسا قۆناغی یه‌كه‌م و دووه‌م، سیمینارێكی رێكخست بۆ دادوه‌ر.كاوه صدیق حسێن، دادوه‌ری دادی به‌رایی هه‌ولێر په‌یمانگه‌ی ته‌كنیكیی تایبه‌تی ئاینده به ئاماده‌بو...\nهەڵمەتێک بۆ پاککردنەوەی ژینگە\nله سۆنگه‌ی هه‌ستكردن به به‌رپرسیارییه‌تی وه‌ك ئه‌ركێكی ئه‌خلاقی و نیشتمانی،پەیمانگەی تەکنیکیی تایبەتی ئایندە به‌هاوبه‌شی شاره‌وانی كه‌سنه‌زان هه‌ڵمه‌تی پاكکردنەوەی ژینگه‌ی لە سه‌یرانگه‌ی دلۆپه ئه‌نجامدا.\nسوپاس و پێزانینێکی تایبەت بۆ كارۆ\nپەیمانگەی ئایندە سوپاس و پێزانینێکی تایبەتی بەخشییە یەکێک لە کارمەندە دڵسۆزەکانی.\nگه‌شتێکی زانستی بۆ زانكۆی سۆران\nقوتابییانی پەیمانگەی ئایندە گەشتێکی زانستییان بۆ زانکۆی سۆران ئەنجامدا.\nچالاکییەکانی بەشی کارگێڕی کار\nچالاکییەکانی بەشی دەرمانسازی\nچالاکییەکانی بەشی تەکنەلۆجیای زانیاری


Tuesday, 04.27.2021, 17:21\nبەداخەوە خەریکە ژنکوشتن لەناو کۆمەڵى کوردەواریدا ئەبێت بەکەلتور، ڕەنگە ئیتر کورد بەژنکوژى بناسرێتەوە یان هەرکاتێک ناوى کورد ببرێت بە دوو وشەى ( ژن و کوشتن ) بیربکەوێتەوە.\nئەلیعزەر چفریر سەرۆکى هۆبەى موساد لەکوردستان، ئەڵێت کورد لەگەڵ نەهامەتیەکاندا ڕاهاتووە، ئەو قسەیە ڕاستە هەر رۆژێکى نوێ مەینەتى و نەهامەتیەکى پێیە، ئەو سیخوڕەى مۆساد و دەوڵەتەکەى هاوکارێکى بێوێنە بوون هەتا هەژمونى خێلەکى بەسەر سیاسەتدا لە کوردستاندا زاڵ بکەن، لەگەڵ هەڵگیرسانى بزوتنەوە چەتەگەرییەى کەناوى شۆڕشى ئەیلولى لێنراوە، ژنکوژى دەستیپێکردووە، یەکێتی هەڵگرى هەمان ئەو کردە قێزەونە بە دڕندانەتر کەوتنە ژنکوشتن، دواى ساڵى ١٩٩١ و دروستکردنى حکومەتى تاڵانى وچەتەگەریى زەمینەیەکى لەبارتریان بۆ ژنکوژى هێنایە ئاراوە.\nزەهرا لەژێر سایەى دەسەڵاتى خێڵەکی بەرزانیدا کوژرا، کە خۆیان پێیان شەرم و شورەییە ژنیان دەربکەوێت، کچانیان مافى هاوسەرگیرى و پێکەوە ژیانیان لێسەنراوەتەوە و پیاوانیان بڕیاردەرن و ئەبێت سنورى خێڵ تێنەپەڕێنێت، هەر تێپەڕینێک مەرگى مسۆگەرى بەشوێنەوەیە.\nدەسەڵاتى خێڵەکى وەک کەلاکێکى تۆپیو حیزبەکانیتر وەک مێش و مەگەز تێیئالاون و بەرپرسیان لەم دۆخە ژنکوژییە، بۆمانەوەى خۆیان و دەسەڵاتى چەتەگەرییان سڵ لە هیچ کردەیەکى نائەخلاقى و بێویژدانى و دژە ئینسانى ناکەنەوە، دەسەڵاتى یاسادانانیان کردووە بە چەقۆیەک و هەرکاتێک پێویستی کرد میللەتى پێبریندار ئەکەن. دادگاکانیان کردووە بە هێزێکى سەرکوتگەر دژ بە خەڵکى هەژار و خەڵکى بوێر و ئازادیخواز، دادوەرەکانیان وەها خەساندووە بۆ موچەى قرتێندراویان ئەپاڕێنەوە. لەپاڵ ویژان کڕین هێزى چەکدارى جۆراوجۆریان هەیە بۆ سەرکوت بێمافکردن. ڕاگەیاندنێکى زەبەلاح و ڕەنگاوڕەنگیان دروستکردووە بۆ سەرقاڵکردن و بەڵاڕێدابردنى خەڵک و هەڵخەڵەتاندن و یاریکردن بە هەست و چارەنوسى نەوە دواى نەوە.\nسەرەڕاى ئەوانە دەسەڵات پێویستى بە ئامرازێکى کاریگەرترە بۆهەڵخەڵەتاندن و بەلاڕێدابردنى ویست و ئارەزوى خەڵک، بۆ حوکمێکى شارستانى و دیموکراتى کە مافەکانیان پارێزراو و دەستەبەر بێت، باشترین ئامراز بۆ ئەوانەش ئایینە. ئیمڕۆ لەسایەى دەسەڵاتى نەوتدز و خاکفرۆش توێژێکى هەمەڕەنگى مەلاى مفتەخۆر و حیزبە ئیسلامیەکان بەربونەتە گیانى کۆمەڵانى خەڵکى کوردستان و خەریکە بیر و هۆشیان داگیر ئەکەن. ئاینکاران لەبرى کۆمەڵانى خەڵک بڕیار ئەدەن و دەست ئەخەنە ناو هەموو کاروبارێکى مرۆڤەکانەوە، هەتا ئەگاتە ژوورى نوستن و خواردن و ڕۆیشتن و ڕیشتاشین و برۆى کچان...هتد. ئینسان ئەکەن بە تۆپەڵێک تاوان هەتا کەسەکە خۆى بەتاوانبار بزانێت و کەسێکى لاواز و بێئیرادەى لێدەئەچێت، بەئاسانترین شێوە بیر و هۆشى داگیر ئەکەن. کاڵایەکیان پێیە کە ناوی (حەرام) کردنە. هەموو ڕۆژێک سەدان حەرامکراو بەگوێى خەڵکدا ئەکەن. حەرامکردن بەگوێرەى ئایینى ئیسلام ئەوانەن کە لە قورئاندا هاتووە و دیاریکراوە، بەڵام ئێستا بازرگانانى ئاین خوایەکیان قوتکردۆتەوە بەناوى زانانایانى ئیسلام کە ئەمانیش بەڕاست و چەپدا رۆژانە حەرامکراوەکان زۆر ئەکەن، زنجیریان کردۆتە دەست و قاچى خەڵکانى سادە و دڵساف، ئەمە جگە لەو تەکفیرکردنانە، کە تاقمى دەسەڵات بەدەستى لێدەربچێت قەپ بە قاچى هەموو کەسێکدا ئەکەن، هەموو ئاینیان لە ناوگەڵى مێینە و جنێوفرۆشیدا کۆکردۆتەوە، بڕواننە جنێوى ئیسلامیەکان چ لەمینبەرى مزگەوت یان فەیسبوک ڕوى جنێوفرۆشانى یەکێتى و پارتى و گۆڕانیان سپیکردۆتەوە.\nیەکێک لەو ئیدعا نائینسانى و قێزەونانەیان بانگەشەیە بۆ بە شودانى کچى مناڵ دەکات. هەریەکەیان ژەهر و لیکاو و کێماوى مەلاکانى سعودیە و کەناڵى ئیسلام وێبى قەتەرى و کتێبە ڕزیو و پڕتوکاوەکان ئەهێنن و دەرخواردى خەڵکى سادە و بێدەرەتانى کوردستانى ئەدەن. هەزار و یەک پاساوى نابەجێ بۆ ئەهێننەوە بەرگى شەرع و پیرۆزیى بەبەردا ئەکەن... لەکۆتایشدا ئەڵێن ئیجماعى عولەماى لەسەرە.\nنەگبەتى مێینەى کوردە کەسێک هەڵنەکەوت بڵێت خۆ ئەمە واتە بەشودانى مناڵان لە جێگیرییەکانى (ثوابت) ئاین نییە، لەگۆڕاوەکانە (متغیرات) بە یاسا چارەسەر ئەکرێت، وەک لەیاساى بارى کەسێتیدا هاتووە تەمەنى هاوسەرگیرى تەواوکردنى ١٨ ساڵە.\nبۆ نمونە بڕوانە ئەم ژەهرەى لەدەمى ئەم زیندەوەرەوە دێتە دەرەوە، ئەگەر دەسەڵات بەدەست کەسانى خەمخۆر و بەدەربەست بوایە، ئەگەر دەسەڵات بەدەست ئینسانەوە بوایە، ئەبوایە ئەم کابرایە زیندانى بکرایە، هاوسەرگیرى بە شودانى کچۆلەکان تاوانە و توند و تیژى سێکسیە بەرامبەریان و پێشێلکردنى مافى مرۆڤە، سەیر ئەوەیە نەقابەى پزیشکانیش بەرامبەر ئەم بە ناو دکتۆرە بێدەنگیان هەڵبژاردووە کە پیشەى پزیشکى خستۆتە خزمەت خەرافیات و شتى هیچ و پوچەوە.\nڕیکخراوەکانى ژنان و ڕێکخراوى مناڵ پارێزانیش سویچەکانیان لەلایەن حیزبەوە کوژێنراوەتەوە هەتا کاتى هەڵبژاردن.\nزەهرا کاتێک تەمەنى تەنها ١٢ساڵ بووە واتە لە پۆلى شەشى سەرەتایی بووە - ئەگەر لەقوتابخانە بووبێت - لەلایەن باوکێکى دڵڕەق و بێبەزەییەوە، کە هیچ سۆزێکى باوکایەتى لەجەستەیدا نییە بە شوودراوە، لەکاتێکدا لە ڕووى جەستەیی و دەرونى و بارى کۆمەڵایەتیەوە هیچ ئامادەییەکى تێدانیە و کەوتۆتە ژێر ئەرکێکى تاقەت پروکێن لە کاتێکدا هاوتەمەنەکانى سەرقالى خوێندن و یارى منالانەن. ئەو بەشودانە تاوانێکى توند و تیژییە بەرامبەر ئەو مناڵە، کاریگەرى خراپى لە ڕووى تەندروستى و جەستەیی و دەرونیەوە لێئەکەوێتەوە، بەتایبەت پاش ئەوەى مناڵى ئەبێت ئەو کاتە مناڵێک ئەرکى بەخێوکردنى مناڵێکى ئەکەوێتە سەرشان، بە پێى ئامارەکان هاوسەرگیرى مناڵان بەزۆرى کێشە و ئاژاوە و لێکترازانى خێزانى لێئەکەوێتە، وەکو زەهراى جوانەمەرگ کە ویستویانە بەزۆر لەماڵێکدا بێت کە هەموو ساتێکى نائارامى بووە و لەم نێوەدا ئەو باوکە دژ بە کچەکەى وەستاوەتەوە و پشتگیرى زاواکەى کردووە، هەتا ڕادەى کوشتنى کچەکەى، ئەو باوکە تاوانبارى سەرەکى مەرگى کچەکەکیەتى، پاش بکوژى کچەکەى کە زاواکەیەتى و ئەو مەلایە بەگوێرەى یاسا تاوانێکى کردووە کە ئەو کچۆلەیەى مارەکردووە، ئەوەش لە غیابى یاسادا کە هیچ لێپێچینەوە لەو جۆرە مەلایەدا نەکراوە، ئەوەش بوارى بۆ رەخساندون، نەک ئەو جۆرە کارە بکەن بەڵکو هێرش وتاریان بەزۆرى دژ بە کچ و ژنانە و دردۆنگى و نەسرەتیان بڵاوکردۆتەوە و ڕۆژانە برەوى پێئەدەن، ئەوانەش دەرهاویشتەى حوکمێکى خێلەکى بێ یاسایە.\nبەنزیکەى حەوت سال پێش ئێستا لە قەزاى شێخان سەر بە پارێزگاى دهۆک مناڵەژنێکى تەمەن ١٤ ساڵ بەناوى (دنیا) لەلایەن مێردەکەیەوە کە ٣٨ ساڵ لەو گەورەتر بوو، کوژرا، ئەو پیاوە ٦ مناڵى لە ژنێکی ترى هەبوو، بەگومانى ئەوەى، کە دنیا پەیوەندى لەگەڵ هەرزەکارێکى هاوتەمەنیدا هەبووبێت، لاشەى ژنەکەى بەدواى ئۆتۆمبیلدا ڕائەکێشێت و بەکوژراویش تەقەى لێئەکات و لاشەلى بێگیانى لەشەقامێکدا فڕێئەدات.\nوا خوێنى زەهراش وشک ئەبێتەوە، وەکو دنیا و سەدانی تر ئەچنە خانەى لەبیر چونەوە، میکرۆفۆن بەدەستەکانیش ئەو ناوە چۆڵئەکەن و کادرێکى حیزب ئەکەن بە پاڵەوان لە سیناریۆیەکى پارتیانەدا چەند پەرەیەکى قورئانى هەڵگرتۆتەوە، لچ کولێرەیەکى ئەوروپا ئەبێت بەپاڵەوان کە شوى بە ئەوروپیەک کردووە و کردویەتى بە موسڵمان، ڕێکخراوەکانى ژنانیش چی بکەن بە کوشتنى ئەوژنە مناڵە، چ زەرەرێکى لەحکومەت داوە ؟ حوکمەتیش وەزیرى ناوخۆى ڕاسپاردووە بۆ سۆراغى ئیشەکە، ئیتر ئیشێک بۆ دادگا نەمایەوە.\nزەهراش کوردەوارى خۆش....\nبڕواننە تراژیدیاى دوو کچۆڵەى بەشودراو..


United Nations Iraq - ڕێکخراوی نێودەوڵەتی کۆچ چاکسازی ماڵی خێزانە عێراقییە گەڕاوەکان دەکات: ڕێنماييى چاکسازی پەناگە بڵاو دەكاتەوە\nپەڕەی ڕاستی تۆماری بەدواداچوونی ئاوارەکان # ١٧ (٢٣ی شوبات):\nساندرا بلاک، ئیمێل: ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. ژمارەی: ٩٦٤٧٥١٢٣٤٢٥٥٠+\nهالە جابر، ئیمێل: ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. ، ژمارەی: ٩٦٤٧٥١٧٤٠١٦٥٤+


نه‌خۆشخانه 100 قه‌رەوێڵه‌یه‌كه‌ى گه‌رمیان بووه‌ته شوێنى کات بەسەر بردنی گه‌نجان – SNN\nHome›کوردستان›نه‌خۆشخانه 100 قه‌رەوێڵه‌یه‌كه‌ى گه‌رمیان بووه‌ته شوێنى کات بەسەر بردنی گه‌نجان\nنه‌خۆشخانه 100 قه‌رەوێڵه‌یه‌كه‌ى گه‌رمیان بووه‌ته شوێنى کات بەسەر بردنی گه‌نجان\nنەخۆشخانەی منداڵانی کەلار\nماوه‌ى حه‌وت ساڵه هه‌یكه‌لى نه‌خۆشخانه‌یه‌كى 100 قه‌رەوێڵه‌یى له گه‌رمیان دروستكراوه و وه‌كو چه‌ندین پڕۆژه‌ى دیكه كه‌وتووه و له ئێستادا به‌شێك له گه‌نجان بۆ كات به‌سه‌ربردن و دۆمینه‌كردن ڕووده‌كه‌نه ئه‌و بینایه.\nنه‌خۆشخانه‌ى 100 قه‌رەوێڵه‌یى له شارى كه‌لار له 18ى ئابى 2013 لە سه‌ر بودجەی پەرەپێدانی پارێزگاکان به بڕى 27 ملیۆن دۆلار به‌ردى بناغه‌ى دانرا كه تایبه‌ته به مناڵان.\nیونس ئه‌حمه‌د جێگرى سه‌رپه‌رشتیارى ئیداره‌ى گه‌رمیان به كاروبارى هونه‌رى به SNNى راگه‌یاند: ئه‌و پڕۆژه‌یه له پڕۆژه‌كانى لیژنه‌ى باڵاى په‌ره‌پێدانى ناوچه جیایاكانى هه‌رێمه‌و بودجه‌كه‌ى له ئه‌نجوومه‌نى وه‌زیرانه و له سنوورى گه‌رمیان نزیكه‌ى 45 پڕۆژه‌ى له‌و شێوه‌یه هه‌یه‌و په‌كیان كه‌وتووه و هه‌رچییان كردووه بۆ جوڵاندن و خستنه‌وه‌كاریان، به‌ڵام هیچ سودێكى نه‌بووه.\nوتیشى، “سه‌رپه‌رشتى ئه‌و پڕۆژانه له لایه‌ن لیژنه‌یه‌كى ئه‌نجوومه‌نى وه‌زیرانه‌وه‌یه و ئیشوكاره‌كان هه‌موویان وه‌ستاوه و هه‌رچه‌نده به‌ڵێنده‌ره‌كان هاتوونه‌ته ئیداره‌ى گه‌رمیان و وه‌كو ئیداره‌ى گه‌رمیان پشتگیری به‌ڵێنده‌ره‌كانیان كردووه، چونكه هه‌موو كۆمپانیاكان پێشینه‌یان لاى حكومه‌ته‌و هیچیان بۆ ناكرێت”.\nپڕۆژه‌ى دروستكردنى نه‌خۆشخانه‌ى 100 قه‌روێڵه‌ى بۆ مناڵان له كه‌لار ماوەی تەواوکردنی بریتى له 800 ڕۆژ، به‌ڵام له 1ى ئازارى 2015 كۆمپانیاى جێبه‌جێكار كاره‌كانى راگرت و ته‌نها 30 له سه‌دى پڕۆژه‌كه‌ى ته‌واو كردووه و بڕى چوار ملیۆن دیناریشى خه‌رجكردووه.\nپێشتر به‌رزان وه‌لى یه‌كێك له به‌ڵێنده‌ره‌كانى گه‌رمیان له كۆنگره‌یه‌كى رۆژنامه‌وانى باسى له‌وه كرد، وه‌كو به‌ڵێنده‌ره‌كانى گه‌رمیان پێشینه‌یه‌كى زۆریان لاى حكومه‌تى هه‌رێمه و هه‌رچه‌نده هه‌وڵده‌ده‌ن، له لایه‌ن ئه‌نجومه‌نى وه‌زیرانه‌وه هیچیان بۆ ناكرێت به شێوه‌یه‌ك ئه‌و پێشینه‌یان بۆ بخرێته‌سه‌ر ئه‌ژمارى بانكى یان هه‌ر شێوازێكى تر كه به‌ڵێنده‌ره‌كان هه‌ست به‌وه بكه‌ن كارێكیان بۆكراوه.\nوتیشى، “به‌و هۆیه‌وه به شێك له كۆمپانیاكان بێ ئیش و مایه‌پوچ بوون و هه‌روه‌ها له سنوورى گه‌رمیانیش نزیكه‌ى 45 پڕۆژه په‌كیان كه‌وتووه و وه‌كو به‌ڵێنده‌ره‌كان له لایه‌ن حكومه‌ته‌وه زیانى زۆریان به‌ركه‌وتووه”.\nپرۆژه‌كانى گه‌رمیان كه نزیكه‌ى 45 پرۆژه‌ى گه‌وره بچووكن و یه‌كێك له‌و پڕۆژانه نه‌خۆشخانه 100 قه‌روێڵه‌ییه‌كه‌یه هه‌رچه‌نده له ساڵى 2015 به‌هۆى قه‌یرانى داراییه‌وه كاره‌كانى ڕاگیرا، به‌ڵام تا ئه‌و كاته كۆمپانیا ده‌بوایه 75 له سه‌دى كاره‌كانى ته‌واو بكات كه‌چى 30 له سه‌دى ته‌واو كردووه و له ئێستاشدا به‌شێك له گه‌نجانى ناوچه‌كه له هاوین و زستان وه‌كو شوێنى كات به‌سه‌ربردن و دۆمینه‌و یارى كردن هه‌یكه‌لى نه‌خۆشخانه‌كه به‌كارده‌هێنن.\nته‌واونه‌كردنى ئه‌و نه‌خۆشخانه‌یه‌ش له كاتێكدایه ناوچه‌یه‌كى وه‌كو گه‌رمیان له رووى كه‌رتى ته‌ندروستییه‌وه كه‌موكورتى زۆره و پێویستى و گرنگییه‌كى به‌رچاوى بۆ هاووڵاتییانى سنووره‌كه و پێشخستنى كه‌رتى ته‌ندروستى هه‌یه بۆ ئه‌وه‌ى چیتر نه‌خۆشانى سنووره‌كه ڕوو له سلێمانى و شاره‌كانى دیكه‌ى هه‌رێم نه‌كه‌ن.\nوەزارەتی دادی ئەمریکا لایەنی بڵاوکەرەوەی کتێبەکەی جۆن بۆڵتن دەداتە دادگا


ئەمریكا هۆشداری لە بەهێزبوونی قاعیدە لە ئەفغانستان دەدات - چرکە\nتاڵیبان دو ئامانجی خۆی بۆ داهاتوی ئەفغانستان ئاشکرادەکات\nزۆری گێچەڵی سێکسی پەرلەمان ناچار دەکات کۆببێتەوە\nوه‌زیری ده‌ره‌وه‌ی سعودیه: گفتوگۆكانمان له‌گه‌ڵ ئێران دۆستانه بون\nئه‌مریكا به پشتیوانی ده‌وڵه‌تێكی عه‌ره‌بی سزا به‌سه‌ر حزبوڵڵای لوبنانی ده‌سه‌پێنێت\nسەرەتا / جیهان / ئەمریكا هۆشداری لە بەهێزبوونی قاعیدە لە ئەفغانستان دەدات\nدەیڤید كۆھێن لە میانی وتارێكیدا لە لووتكەكەدا، رایگەیاند: “ئێمە بە راستی ئاماژەی چەند جووڵەیەكی نھێنیی ئەلقاعیدەمان لە دژی ئەفغانستان بینیوە. لە ئێستادا زۆر زووە بەڵام لە نزیكەوە چاودێری دۆخەكە دەكەین”.\nجێگری بەڕێوەبەری (CIA) بۆچوونی لەسەر دووبارە بەھێز بوونەوەی ئەلقاعیدە لە ئەفغانستان خستەڕوو و رایگەیاند:” ئەو رێكخراوە تیرۆریستییە لە ماوەی یەك بۆ دوو ساڵدا دەبێتە مایەی ھەڕەشە بۆ سەر ئەمریكا، چونكە توانا ھەواڵگرییەكانی ناو ئەفغانستان لە ئاستی پێشوودا نییە”.\nهەواڵی دواتر دوای ڕاگه‌یاندنی ئیداره‌ی سه‌ربه‌خۆ.. 10 ئۆتۆمبێڵ پێشكه‌ش به سۆران كرا\nهەواڵی پاشتر ئه‌م ئافره‌تانه مه‌ترسی مردنیان دوو هێنده‌یه\nبەرپرسێکی باڵای حكومه‌تی تاڵیبان رایگه‌یاند، حکومەتەکەیان بۆ قۆناغی داهاتوی ئەفغانستان كار له‌سه‌ر ڕێكخستنه‌وه‌ی هێزی سه‌ربازی …


سلێمانی، سیمینارێک دەربارەی دواین گۆڕانکارییەکانی ڕۆژئاوا بەڕێوەچوو – کوردی – RojNews.News\n10/08/2020 - 8:15:06 pm\nلە سیمینارێکدا لە شاری سلێمانی کە بەرەی پشتیوانی ڕۆژئاوای کوردستان ڕێکیان خستبوو، قسە لەسەر یەکێتی پارتەکانی ڕۆژئاوا و گفتوگۆکانیان لەگەڵ ئەنەکەسە و ئامانج و مەترسییەکانی دەوڵەتی تورک لە سەر ڕۆژئاوا و باشوری کوردستان و ڕۆڵی ژن لە شۆڕشی ڕۆژئاوادا کرا.\nئێوارەی ئەمڕۆ لە باخچەی ڕێکخراوی پەرەپێدانی مەدەنی لە شاری سلێمانی، بە دەستپێشخەری بەرەی پشتیوانی ڕۆژئاوای کوردستان، سیمینارێک بۆ هەریەک لە نەوزاد ساڵەح، لەسەر ناوی بەرەی پشتیوانی ڕۆژئاوا، نورشان حەسەن لە نوێنەرایەتی باکور و ڕۆژهەڵاتی سوریا، ئیبراهیم حسێن، لەسەر ناوی پارتی یەکێتی دیموکرات- پەیەدە، لێمان شوێش، لەسەر ناوی کۆنگرا ستار، ڕێکخرا، بۆ قسەکردن لەسەر دواین گۆڕانکارییەکانی ڕۆژئاوای کوردستان.\nلە سەرەتای سیمینارەکەدا ئیبراهیم حەسەن لە بارەی گفتوگۆی پارتەکانی یەکێتی نیشتمانی کورد لەگەڵ ئەنەکەسە قسەیکرد و وتی: ئەنەکەسەش پارچەیەکە لە گەلی ئێمە، هیچکات ئێمە ڕێگریمان نەکردووە بۆ هەرشتێک کە لە خزمەتی گەلی ڕۆژئاوادابێت ئێمە قبوڵمانە، لەناو ئەو یەکێتییەش کە دروستمان کردووە، لە پێناو پاراستنی دەستکەوتەکانی ڕۆژئاوایە و لە پێناو ئامانجی شەهیدانە، لە گفتوگۆداین لەگەڵ ئەنەکەسەش بۆ بەشداربوون لەناو ئەو یەکێتییەدا بەڵام کۆمەڵێک شەرتمان هەیە کە خەتی سورن و لە پێناوی تەواوی گەلی باکور و ڕۆژهەڵاتی سوریادان.\nهەروەها وتی: شەهیدان خەتی سورن بۆ ئێمە و هەر لایەنێک بەشداریی ئەو یەکێتییە ببێت، دەبێت خاوەن لە خوێنی ١٢ هەزار شەهیدی ڕۆژئاوا دەرکەوێت و شەهیدان خەتی سوربن بۆ هەموو لایەک و لەسەر بنەمای ئامانج و تێکۆشانی ئەوان تێبکۆشن، هەروەها خاوەنی یەک بڕیاربین لەدژی دوژمنان و بۆ دۆستەکانیشمان.\nلێمان شوێش، لەبارەی ڕۆڵی ژن لە شۆڕشی ڕۆژئاوای کوردستان و بەڕێوەبردنی سیستمی خۆسەری قسەیکرد و وتی: شۆڕشی ڕۆژئاوای کوردستان لە کەسایەتی ژندا دروستبوو، ژن خاوەنی ڕۆڵێکی مەزن بوو لە شۆڕشی ڕۆژئاوای کوردستاندا لە ڕووی دیبلۆماسی و پاراستنی جەوهەری و سیاسی و پەروەردەیی و سەربازیش، هەروەها لە بواری بەڕێوەبردن و ئیدارەدانی ئەو سیستمەی کە ئێستادا هاتۆتە بەرهەم لە ڕۆژئاوای کوردستان، ژن لە سەر بنەمای پارادیگمای دیموکراتی و ژینگەپارێزی و یەکسانی ڕەگەزی خۆیان بە ڕێکخستن کرد و بۆ ئازادیی ژن ئەم شۆڕشەیان پێشخست، بە خۆپێشخستن لە بواری زهنی لە دژی ئەقڵییەتی پاشڤەڕۆیی و فاشیزم ژنان لە ئێستادا ڕۆڵێکی مەزن دەبینن لە بواری سیاسی و پێشينگایەتی و سەرکردایەتی و بەڕیوەبردن و ئیدارەداندا.\nنورشان حسێن، دەربارەی مەترسییەکانی دەوڵەتی تورک لە بۆسەر ڕۆژئاوا ئاماژەی بەوەدا: دەوڵەتی تورکی فاشیزم و دیکتاتۆر سیاسەتەکانی بۆ دونیا ئاشکرابووە، کە خواستی هەیە ببێتە قوتبی ڕۆژهەڵاتی ناوین و داگیرکارییەکانی فراوانتر بکات، لە ئێستاشدا گەلی کورد و گەلانی ڕۆژئاوای کوردستاندا لەبەردەم مەترسی جینۆسایدکردن سڕینەوەدایە لەلایەن دەوڵەتی فاشیزمی تورک، دەیەوێت سیستمێک دروستبکات کە پێکەوە ژیانی و پرۆژەی نەتەوەی دیموکرات لەناو ببات و جگە لە سیستمی خۆی هەموو سیستمێکی تر بسڕیتەوە، لە هەر جێیەک دیموکراسی و پێکەوەژیانی هەبێت دەوڵەتی تورک دژایەتی دەکات، بۆ ئەوەش دەستدرێژی دەکاتە سەر زۆربەی وڵاتانی ناوچەکە، بۆ سەپاندنی دیکتاتۆریەت و هەژمونی خۆی بەسەر ناوچەکەدا.\nلە کۆتایشدا نەوزاد ساڵەح، سەبارەت بە ئامانجی تورکیا لە داگیرکارییەکانی بۆسەر باشوری کوردستان و ڕۆژئاوای کوردستان وت: داگیرکارییەکانی بۆ شکاندنی ئیرادەی تاکی کورد و دەستبەسەردا گرتنی داهات و ئابووری باشوری کوردستان و ڕۆژئاوای کوردستانە ئامانجیان لێکترازانی ئەو هزر و بیرە نەتەوەییەی کورد لە نێوان پارچەکانی کوردستان، هەروەها دەیەوێت خاکی کوردستان داگیربکات و ژینگەکەی تێکبدات، لە ناوخۆی خۆیدا توشی داڕوخان بووە و لەناو تەنگەژەدایە دەیەوێت لە ڕێگای داگیرکارییەکانیاوە ئەو تەنگەژەیە تێبپەڕێنێت و ئەو کێشانەی ناوخۆ بگوازێتەوە بۆ دەرەوە.


16 ملیون ڤاكسینێن دژی كۆرۆنایێ دێ گه‌هن عیراقێ | رێڤه‌به‌ریا گـ‌شتی یا ساخله‌میا پارێزگه‌ها دهۆکێ\n16 ملیون ڤاكسینێن دژی كۆرۆنایێ دێ گه‌هن عیراقێ\nهاتیه بلاڤکرن روژا ئێک شه‌مبێ, 20 کانونا بچیک 2020 - 12:02pm\nد.ئه‌فراسیاب موسا یونس، رێڤه‌به‌رێ گشتی یێ ساخله‌میا پارێزگه‌ها دهۆكێ، پێشوازی ل شانده‌كێ پشكا ڤاكسیندانێ ل وه‌زاره‌تا ساخله‌میا عیراقا فیدرال ب سه‌رپه‌رشتیا د.فراس جه‌بار الموسه‌وی كر، د كۆمبوونه‌كێ دا ب ئاماده‌بوونا رێڤه‌به‌رێ كارۆبارێن خۆپاراستنا ساخله‌میێ و به‌رپرسا پرۆگرامێ ڤاكسیندانێ ل دهۆكێ، گه‌نگه‌شه ل دور كاودانێن ڤاكسیندانێ ل دهۆكێ و چاوانیا گه‌هشتنا ڤاكسینان ب رێیه‌كا باشتر هاته‌كرن.\nد.فراس جه‌بار دیاركر كو نوكه گه‌له‌ك جورێن ڤاكسینێن كۆرۆنایێ ل جیهانێ هه‌نه، جورێ ژ هه‌میا كاریگه‌رتر ژلایێ ( كۆماكس) ئانكو هه‌ڤبه‌ندیا تێڤده‌ولی ل رێكخراوا ساخله‌میا جیهانی دێ هێته دیاركرن و گۆت: مه بو عیراقێ هه‌موویێ 16 ملیون ڤاكسین بو هه‌شت ملیون كه‌سان داخوازكرینه كو به‌هرا هه‌ر پارێزگه‌هه‌كێ دێ 20% بیت، بو پارێزگه‌ها دهۆكێ دێ دناڤبه‌را 500-600 هزار ڤاكسینان بن و بڕیاره ل بوهارا سالا 2021 ێ بگه‌هن.\nد.ئه‌فراسیاب موسا یونس، رێڤه‌به‌رێ گشتیێ ساخله‌میا پارێزگه‌ها دهۆكێ به‌رهه‌ڤیا پارێزگه‌ها دهۆكێ نیشان دا بو پشته‌ڤانیا پرۆگرامێ ڤاكسیندانێ و گۆت: هه‌ر پێدڤیه‌كا هه‌بیت ئه‌م د ئاماده‌ینه هه‌ڤكاری و پشته‌ڤانیێ بكه‌ین ژ پێخه‌مه‌ت پاراستنا گیانێ وه‌لاتیێن پارێزگه‌ها دهۆكێ.


بەخــــتیار نامــیق: بۆ ڕێبواری کەریم والی، کێ ساحێب خانوە، نیشتمانی بون یان پاشکۆیەتی.؟ – WTARIKURD\nهەمو ئێستایەک بەرهەمی ڕابردو و مێژوە، ئەوەی ئێستا پێی دەوترێت قەوارەی هەرێم دەستکەوتی گۆڕانکاریە ناوچەییەکان و بەریەککەوتنەکان و گەردەلولی بیابان بو، بەڵام دەبێت بپرسین کێ بو، چی هێز بو توانی لە ڕوی سیاسی و سەربازیەوە سود لەو بۆشاییە وەربگرێت و ڕاپەڕین بکات و ئەم خانوەی هەرێم دروست بکات، ئا لێرەوە نالۆژکیە قەوارەی هەرێم بە خانویەک ناوبێنیت و تاپۆکەی بخەیتە سەر دو حیزب بێ هیچ ئارگۆمێنتێک یان بەڵگەی مێژویی ، بە تایبەت ڕاپەڕین کە دایکی ئەم قەوارەیەیە وە دەکرێ بپرسین کێ بو بە بیرکردنەوەی نیشتمانیانەی میوانداری سەرکردەکانی ئەو کاتەی شاخی کرد ، با بپرسین کێ بو توانی هێزەکان یەکبخات ڕاپەڕین بگەیەنێتە ئەنجام، با ڕێبوار خۆی بپرسێ کەئەم خانوە دروست بو لە ڕاپەڕیندا سەرکردەکانی تر و سەرکردەکەی ڕێبوار لە کوێ بون.؟\nگۆڕان پڕۆژەیەکی نیشتمانیە و دەیەوێت لە ڕێچکەی نەوشیروان مستەفاوە کار لەسەر ڕیفۆرمی قەوارەی هەرێم بکات بە پلە بەندی بە سیاسەتێک بە پێی بار و دۆخ و هەل مەرجی ئێستا، گۆڕان هێزێکە زۆر لە پارتی و یەکێتی گەورەترە چونکە پارتی و یەکێتی بە پێی ڕێککەوتنی ناستراتیژی دابەش بون بۆ دو زۆن و دو پاشکۆ کە ئەم دابەشکاریە ڕەگێکی مێژویی هەیە، ئەجێندای دەرەکی جێ بە جێ دەکەن و زۆر جار لە دژی یەک لە ئەنقەرە و تارانەوە یاریان پێ دەکەن هەر لە 31 ی ئابەوە تا 16 ی ئۆکتۆبەر و گەمەی ڕیفراندۆم، ئەوە گۆڕانە نابێتە پاشکۆ و داشی ناو ئەم گەمە ناوچەییانە، ئێستا کە پارتی و یەکێتی دەستەڵاتی باڵان ئەوە بەرژەوەندیە گرێدراوەکانی ئەنقەرە و تارانن ناهێڵن بکەون و خاوەنی چەک و درۆ و دراون ، ئەگینا ناوخۆی پارتی و یەکێتی لە ژێر پەردەوە سەدان قاتی ناو گۆڕان لەت تر و خراپترە، بەڵام دوو دەست لە ئەنقەرە و تارانەوە ناهێڵن بکەون ، چونکە هیچ هێزێک وەک ئەوان پاشکۆیەتی ناکەن، بەڵام گۆڕان ئەم دوو دەستە و هەزاران دەستی کڕدراو لێی دەدەن، بۆیە تۆش دەتوانی وا بە ئاسانی قسەی لەسەر بکەی، با ڕێبوارەکان ئەوە بزانن کاک نەوشیروان و ئێستەی گۆڕانیش بیانویستایە و بیەوێ وەک ئەوان پاشکۆیەتی بکات دەیان توانی پارتیش و یەکێتیش سفر بکەنەوە، بەڵام ئامانجە نیشتمانیەکان و پرنسیپی ئەخلاقی ڕێگە بە گۆڕان نادات ئەوە بکات و قەوارەی هەرێم بخاتە مەترسییەوە.\nبا ڕێبوارەکان ئەوە بزانن گۆڕان دەیەوێ قەوارەی هەرێم لە بەردەم گۆڕانکاریەکاندا لە ناو نەچێ و وە دەیەوێ ڕیفۆرمی پارتی و یەکێتی بکات و پڕۆژەی نیشتمانی بون بچەسپێنێ هەر بۆیە دەیەوێ لە ناو بازنەی دەستەڵاتدا بە سیاسەتێکی نەرم و نەفەسێکی درێژ مامەڵە لەگەڵ پارتی و یەکێتی و دەستەڵاتەکاندا بکات.\nگۆڕان نەک سێجار کۆیلەیە، بەڵکو دەبێت پارتی و یەکێتی ممنونی کاک نەوشیروان و هاوڕێکانی بن کە سێ جار فریاد ڕەسی شۆڕشی شاخ و پڕۆژەی نیشتمانی شارەکان بون ( قۆناغێک دوای ئاشبەتاڵ کە شۆڕش دەست پێ دەکاتەوە، قۆناغێک ڕاپەڕین کە دایکی ئێستای هەرێمە، قۆناغێک وەک پڕۆژەی ڕیفۆرم و بە نیشتمانی بون کە لە ئێستەی قەیرانەکاندا تەنها ڕێگەی گۆڕانە بۆ دەرباز بون، بە دانپدانانی خۆیان ) ئەوەشی تۆ لەسێبەریدا گرتکی ناو فاسۆلیای دەخۆی لە ڕۆژە سەختەکاندا هیچ نەبون گەر پاشکۆیەتی نەبێ و درۆ و دراویان لێبکەیتەوە هەر هیچ نین.\nلە ئێستادا گۆڕان کە لە دەستەڵاتدایە و ڕەخنەی لێدەگیرێ لەبەر ئەوەیە کار لەسەر پارتی و یەکێتی دەکات، خۆ ئەگەر لەبەر لەناوچونی قەوارەی هەرێم نەبوایە دەیتوانی بە واژۆیەک بەشداری ساختەکردن و پاشکۆیەتی ببوایە و تۆش نەتوانیایە بڵێ یەک کورسی لە مایە، ئەگەر باسی حکومی بنەماڵەیی و جوت برا و جوت ئامۆزاش بکەن، ئەوا کوڕانی کاک نەوشیروان دەیانتوانی لە هەرەمی دەستەڵاتدا بن، نەک بە دۆنم بە هێکتار زەویان هەبوایە و خاوەنی بیرە نەوت و لیوای پاسەوانی بونایە، هەموشمان دەزانین گردەکە تا ئێستا وەک خۆیەتی یەک بستی نەکراوە بە شوێنی بازرگانی، ئەوەش دەزانین ڕۆژانی بو کە ئەمڕۆی دروست کرد هەمو باوکی جوت برا و جوت ئامۆزا بە دوای باوکی نما و چیاوە بون.\nئەوەشی باسی ناوەند و بەغداد بکات دەبێت سێجار کڕنۆش بەرن بۆ گۆڕەکەی نەوشیروان مستەفا کە کارئەکتەری سەرەکی نوسینەوەی دەستوری عێراق بوە کە تا ئێستاش کورد لە سێبەری ئەودا دەتوانێت شەڕە دەستوریەکان بکات.\nئەوانەشی کە ئێستە وەک کوێر بەرد دەگرنە ماڵەکەی خۆیان هەندێکیان لە ژێر سێبەری سێجار کۆیلایەتی دو حیزبی سێجار کۆیلە ئەو کارانە دەکەن، بەڵام زۆرێک لەوانەی تۆ بە فیگەر ناویان دێنی ڕەخنەگری جدی گۆڕانن و سروشتی گۆڕان وەک حیزبەکانی تر کارگەیەک نیە بۆ بەرهەمهێنانی کۆیلە و درۆ و دزی نەوت و جگەرە و دوگ و…هتدەکان، بەڵکو گۆڕان کادری بزێو و پڕ جوڵەی بەرهەمهێناوە.\nدەبێ تۆ و مەرجەعەکانتان شانازی بە نەوشیروان مستەفاوە بکەن کە خوێنەوارترین سەرکردیە کە دەبێت دراسەی نوسینەکانی بکەن و هیچ باکگراوندێکی ئاغا و شێخ و پارەی نەبوە بەڵکو خۆی توانیویەتی ببێتە سەرکردەیەکی مێژوی، جا ئەوە لە ترسی تورکیا و ئێران ناوێرن ئەو ڕاستیە بڵێن ئەگینا خۆیان زۆر باش دەزانن.\nلە ئێستادا گۆڕان وەک حەلاجێک بە هەزار دەست لێی دەدرێ و بە هەزاران دۆلاری خەڵکی بۆ پەیجەکانیان و نمونەکانی وەک تۆ سەرف دەکرێ تا بدەن لە گۆڕان و گۆڕانیش وەک حەلاج قوربانی پرنسیپە ئەخلاقیەکانی خۆیەتی.\nگۆڕان هەر وا ئاسان نیە کەسانێک بیکەن هۆیەک بۆ بانگەشە و ماکیاجی ناشیرینیەکانی خۆیانی پێ بکەن، گۆڕان دەشتێکە لە گەنم و بێ خاوەن نیە هەرکەسێ بێت و زیانی تێدا بکات.\nتێبینی: وێنەی دانراو مشتێکە لە خەرواری دێکۆمێنتی بروسەکەکان، لە ئەرشیفی کاک سەرکەوتی جیهازەوە.\nدانا مەنمی: یادێك لە رۆژنامەگەری كوردی و ئاوڕێك لە ڕاپۆرتە نێودەوڵەتییەكان.


14:33 - 6 خاکەلێوه 2714\nسیاسه‌ت له رۆژهه‌ڵات و رۆژئاوا دو مانای لێک جیاوازیان هه‌یه. له رۆژهه‌ڵاتدا وشه‌یه‌کی نه‌رێنییه که به مانای پێکراو، فێڵباز و سازشکار، مجازات، پاداش، درۆ و زۆر چه‌مکی له‌و شێوه به‌کار هاتووه. ته‌نانه‌ت له رووی ماناییه‌وه نه‌قڵ و نه‌زیله‌شی لێ درووست کراوه و که‌وتۆته سه‌ر زار و زمانی خه‌ڵکی ئاسایی شه‌قام و کۆڵانان. بۆ نمونه زۆر جار بیستراوه ده‌ڵێن: فڵانی زۆر سیاسه‌تمه‌داره، خۆ له ئاوی خوڕێن نادات! واته زۆر پێکراو و فێڵه‌زانه، ناخیچێ... یا فڵانی به‌سیاسه‌ته، ده‌زانێ کوێ نیسکان دێنێواته ده‌زانێ چی به قازانجه. که‌وابوو سیاسه‌ت قازانج و به‌رژه‌وه‌ندییه.\nدین یا ئایین وشه‌یه‌کی کۆنی ئه‌وێستاییه که له سه‌ره‌تاوه دێئنا یا ده‌ئنا بووه و به مانای ویژدانی رووحی و هێزی ناسینه. به‌ڵام له پێناسه‌ی ئه‌مڕۆیی دا دین بریتییه له باوه‌ڕێکی متافیزیکی‌و مه‌عنه‌وی که به هۆی مووقه‌ده‌ساتێکه‌وه پێوه‌ندییەکی کۆمه‌ڵایه‌تی پته‌و له نێوان کۆمه‌ڵه خه‌ڵکێک دا پێک دێنێ و له‌ده‌وری باوه‌ڕێکی هاوسان کۆیان ده‌کاته‌وه.\nده‌سته واژه‌ی جیایی دین له ده‌وڵه‌ت بۆ یه‌که‌مجار له سه‌ده‌ی ١٧ی زایینی دا راجێز ویلیامز که‌شیشی پرۆتێستان له دوڕگه‌ی ماساچۆسێتی ئامریکا به‌کاری برد.\nویلیان پێن ده‌ڵی: هه‌ر وڵاتێک بیهه‌وێ ئابووریکی روو به گه‌شه‌ی هه‌بێ ، ده‌بێ دین له ده‌وڵه‌ت جیا کاته‌وه و له هه‌مان کات دا دیارده‌ی فره ئایینی په‌سند بکا و کێشه بۆ ئایین نه‌خولقێنێ.\nرووداوی دریفووس و پاشانیش له‌دایک بوونی یاسای لائیسیته‌ی فه‌ڕانسه له ساڵی ١٩٠٥ بوو که ده‌ڵێ هه‌موو دینێک ئازاده به‌ڵام ده‌وڵه‌ت ئیمتیاز به هیچ دینێک نادات. له‌گه‌ڵ ئه‌وه‌شدا سیستمی لائیسیته له فه‌ڕانسه جیاوازی هه‌یه له‌گه‌ڵ لائیسیته‌ی تورکیه. هه‌ر دووکی ئه‌وانه‌ش جیاوازیان هه‌یه له‌گه‌ڵ حکوومه‌تی بریتانیا و وڵاتانی سکاندیناوی. له فه‌ڕانسه لائیسیته‌یه‌کی عه‌مه‌لی هه‌یه به‌ڵام له تورکیه به هۆی کۆمه‌ڵگایه‌کی ته‌واو ئایینی، دین له‌سه‌ر ئیجرائاتی ده‌وڵه‌ت شوێندانه‌ر بووه. له بریتانیا و سکاندیناوی دین به فەرمی ناسراوه و یاسای ئه‌و وڵاتانه‌ش ره‌نگدانه‌وه‌ی دینی تێدایه. بۆ نموونه له نۆرویژ بەپێی یاسا ده‌بێ منداڵ له سێ ساڵی بچێته کلیسا و ئاوی کلیسای پێداکرێ و له ١٨ ساڵیش خۆی بچێته کلیسا و بڕیار بدا ئاخۆ له‌سه‌ر ئه‌و باوه‌ڕه سووره یان نا....\nله پاراگڕافی کۆتایی ئه‌و به‌یاننامه‌دا ئاوا هاتوو که ده‌ڵێ:\nواته : لێژنه‌ی نه‌ته‌وه‌یی فه‌ڕانسه له باره‌گای خوا و له ژێر چاوه‌دێری ئه‌ودا، ماف و ئازادییه‌کانی مرۆڤ و شارۆمه‌ندانی ئه‌و ڵاته به فەرمی ده‌ناسێ و جێبه‌جێی ده‌کات.


خاوه‌ن پشكه‌كانی چاڤی لاند له قازانجی پڕۆژه‌كه بێ پشك كراون\nدوو ساڵه هیچ سوودێكی پڕۆژه‌كه دابه‌ش نه‌كراوه\nئه‌گه‌رچی ماوه‌ی پێنج ساڵه پڕۆژه‌ی چاڤی لاند به ڕووی گه‌شتیاران كراوه‌ته‌وه و له سه‌رانسه‌ری عێراقه‌وه سه‌ردانی ده‌كرێت، به‌ڵام تا ئێسته خاوه‌ن پشكه‌كان وه‌ك خۆی پاره‌ی قازانجیان وه‌رنه‌گرتووه و ده‌ڵێن به ئاشكرا مافیان ده‌خورێت و كه‌سیش قسه و هه‌ڵوێستی نییه.\nله ناوه‌ڕاستی ساڵی 2013 پڕۆژه‌ی گه‌شتیاری چاڤی لاند له سلێمانی كرایه‌وه و تا كۆتای ساڵه‌كه واته له شه‌ش مانگدا، یه‌ك ملیۆن گه‌شتیار سه‌ردانیان كرد و بۆ ئه‌و شه‌ش مانگه قازانج به‌سه‌ر خاوه‌ن پشكه‌كان كه هه‌ر ملیۆنێك دینار له پشكه‌كه 25 هه‌زار دینار دابین كرا، واته كه‌سێك ئه‌گه‌ر پشكه‌كه‌ی چوار ملیۆن دینار بووبێت، 100 هه‌زاری وه‌رده‌گرت.\nله دوای ئه‌و ساڵه بۆ ساڵه‌كانی 2014 و 2015 هیچ قازانجێك به‌سه‌ر خاوه‌ن پشكه‌كان دابه‌ش نه‌كرا، ئه‌گه‌رچی چه‌ندان جار ناڕه‌زایه‌تی و گردبوونه‌وه و خۆپێشاندانیان ئه‌نجام دا، به‌ڵام به‌رپرسانی چاڤی لاند گوتیان قازانجیان نه‌كردووه، بۆیه هیچیان دابه‌ش نه‌كردووه.\nساڵی 2016 جارێكی تر قازانج به‌سه‌ر خاوه‌ن پشكه‌كان دابه‌ش كرا به ڕێژه‌ی 8%، له‌مه‌ش 5%ی وه‌ك پاره و 3%ی تر وه‌ك كارتی چوونه ژووره‌وه‌ی پڕۆژه‌كه دابه‌ش كرا، ئه‌وه‌ش نیگه‌رانی لای خاوه‌ن پشكه‌كان دروست كرد و چه‌ندان جار له ڕێی دادگای سلێمانی هه‌وڵی وه‌رگرتنی مافه‌كانی خۆیان دا، به‌ڵام ئه‌نجامی نه‌بوو.\nله دوای ئه‌وه‌ش، ماوه‌ی دوو ساڵه واته له ساڵانی 2017 و 2018 هیچ قازانجێك به‌سه‌ر خاوه‌ن پشكه‌كان دابه‌ش نه‌كراوه، نازانرێ چ كاتێك قازانجیان پێ ده‌درێت و خاوه‌ن پشكه‌كانیش بێ ئومێد بوون له هه‌موو شتێك و ده‌ڵێن، هیوایان پێی نه‌ماوه.\nله ساڵی 2016 ئیداره‌ی پڕۆژه‌كه بڕیاری دا پشكی خاوه‌ن پشكه‌كان زیاد بكات وه‌ك بۆرسه، واته كه‌سێك ئه‌گه‌ر به دوو ملیۆن دینار به‌شداری كردبێت له‌و پڕۆژه‌یه، پشكه‌كه‌ی بۆ هه‌شت ملیۆن به‌رز بووه‌ته‌وه، به‌ڵام خاوه‌ن پشكه‌كان ده‌ڵێن بڕوایان به‌وه نییه، بگره پشكه‌كه نیوه‌ی ئه‌و پاره‌یه‌ش ناكات كه به‌شدارییان كردووه و كه‌س نایكڕێت.\nئێسته كێشه‌یه‌ك بۆ خاوه‌ن پشكه‌كان دروست بووه، له كاتی هه‌ڵوێست و لێدوانه‌كانیان بۆ راگه‌یاندن و میدیاكان داواكردنی مافی خۆیان، له‌لایه‌ن ئیداره‌ی پڕۆژه‌كه به بیانووی شێواندنی زانیاری سكاڵایان له‌سه‌ر تۆمار ده‌كرێت.\nخاوه‌نی پشكێك كه نه‌یویست ناوی ئاشكرا بكرێت، به"وشه"ی گوت، "هێنده ناڕه‌زایه‌تی و مه‌ینه‌تیمان بینی له‌و پڕۆژه‌یه، هیچ تاقه‌تێكمان نه‌ماوه، كه‌س نییه هانای بۆ ببه‌ین و پشتگیریمان بكات بۆ گه‌ڕانه‌وه و وه‌رگرتنی مافه‌كانمان."\nئه‌و كه به دوو ملیۆن دینار به‌شداری كردووه و یه‌كێكه له خاوه‌ن پشكه‌كان، ده‌ڵێت، "وازمان له هه‌موو شتێك هێناوه و به‌دوای هیچدا نین، ته‌نیا سه‌یر ده‌كه‌ین بزانین تا كوێ و بۆچی وا ده‌كات، ڕۆژێك دێت مافمان بۆ بگه‌ڕێته‌وه".\nیه‌كێكی تر له‌و خاوه‌ن پشكانه‌ی كه پێی باش نه‌بوو ناوی بهێنرێت، به نۆ ملیۆن دینار پشكی هه‌یه، بۆ "وشه" گوتی، چه‌ند سكاڵایه‌كیان له‌سه‌ر پڕۆژه‌كه هه‌یه وه‌ك خاوه‌ن پشكه‌كان و ئیداره‌ی پڕۆژه‌كه‌ش سكاڵای له‌سه‌ر ئه‌وان هه‌یه، به‌ڵام ئیداره‌ی پڕۆژه‌كه نه بۆ سكاڵاكه‌ی خۆیان و نه بۆ سكاڵای خاوه‌ن پشكه‌كان هیچ هه‌ڵویستێكی نییه.\nئاماژه‌ی دا "له ساڵی 2014ـه‌وه قازانج دابه‌ش نه‌كراوه، چونكه له حیسابی كۆتایی هاتووه ته‌نیا 14 ملیۆن دینار قازانج ماوه‌ته‌وه و شایانی دابه‌شكردن نییه، ساڵی 2015 به بیانووی ئه‌وه‌ی پڕۆژه‌كه یه‌ك ملیار دینار زیانی كردووه، قازانج دابه‌ش نه‌كرا و 2016 نزیكه‌ی 5% به پاره دابه‌ش كرا كه بۆ یه‌ك ملیۆن 50 هه‌زار دینار بوو، به‌ڵام تا ئێسته نازانرێ داهات و خه‌رجی پڕۆژه‌كه بۆ 2017 و 2018 چه‌نده."\nدانا حه‌سه‌ن به‌ڕێوه‌به‌ری ئیداره‌ی چاڤی لاند، به"وشه"ی راگه‌یاند، تا ئێسته هیچ واده‌یه‌ك دیاری نه‌كراوه بۆ دابه‌شكردنی قازانج بۆ ساڵی 2018، چونكه به لیژنه‌یه‌ك ده‌ست ده‌كرێت به دیاریكردنی قازانج و زیان و خه‌رجییه‌كانی پڕۆژه‌كه، ئه‌وه‌یش چه‌ند مانگێك ده‌خایه‌نێت.\nئه‌و گوتی, "له‌و كاته‌ی پڕۆژه‌كه كراوه‌ته‌وه، ته‌نیا دووجار قازانج به‌سه‌ر خاوه‌ن پشكه‌كان دابه‌ش كراوه، جارێك به ڕێژه‌ی 5% و جارێكی تر به ڕێژه‌ی 3%، ئه‌و ساڵه‌ش كه قازانج دابه‌ش نه‌كرابێت، هۆكاره‌كه‌ی نه‌بوونی داهات و دۆخه داراییه‌كه بووه، چونكه دۆخی داراییش كاریگه‌ری نه‌رێنی كردووه‌ته سه‌ر پڕۆژه‌كه".\nبه‌گوته‌ی دانا حه‌سه‌ن، كۆمپانیا له هه‌ڵسه‌نگاندنێكدا بۆی ده‌ركه‌وتووه به‌های زه‌وییه‌كه به‌رز بووه‌ته‌وه كه له‌وه‌دا خاوه‌ن پشكه‌كان له كاتی فرۆشتن یان كڕیندا سوودیان پێ ده‌گات.\nچاڤی لاند له كۆتایی مانگی شه‌شی 2013 به‌ڕووی گه‌شتیاراندا كرایه‌وه، ده‌كه‌وێته دامێنی چیای گۆیژه له سلێمانی و زیاتر له هه‌شت هه‌زار كه‌س له پڕۆژه‌كه پشكیان هه‌یه.


پەرلەمانتارێک: ئەگەر لەگەڵ بەغدا ڕێکنەکەوتن باکۆتی پڕۆسەی سیاسی بکەن – کوردی – RojNews.News\nپەرلەمانتارێک: ئەگەر لەگەڵ بەغدا ڕێکنەکەوتن باکۆتی پڕۆسەی سیاسی بکەن\n22/06/2020 - 10:44:21 pm\nپێنجشەممە, 30 أبر 2020 – 17:16 ڕۆژنیوز – ناوەندی هەواڵەکان\nماوەی دوو ڕۆژە شاندێکی حکومەتی هەرێمی کوردستان بە سەرۆکایەتی قوباد تاڵەبانی، جێگری سەرۆکی حکومەتی هەرێمی کوردستان لە شاری بەغدان بۆ ئەنجامدانی ڕێککەوتن لەسەر بودجە و نەوتی هەرێم، بەڵام هێشتا نەتواندراوە هیچ ڕێککەوتنێک ئەنجامبدرێت، لەبەر ئەوەی دەسەڵاتدارانی حکومەتی عێراق سەقفی داواکارییەکانیان بەرامبەر کورد بەرزکردووەتەوە.\nمەم بورهان قانع، ئەندامی پەرلەمانی هەرێمی کوردستان، لە نووسینێکدا دەڵێت: ئەگەر لە كۆبونەوەكانی ئەمڕۆی شاندەكەی حكومەتی هەرێمی كوردستان دا (كە یەكلاكەرەوە دەبن)، لەگەڵ بەرپرسانی باڵای حكومەتی عیراقیی دا لە بەغداد، بەرپرسانی هەرێم ئامادەبون تەواوی نەوتی هەرێم ڕادەستی كۆمپانیای بە بازاڕكردنی “سۆمۆ”ی عیراقیی بكەن، بەڵام بەرپرسانی باڵای عیراق ئامادەنەبون تەواوی شایستە داراییەكانی هەرێمی كوردستان بنێرن، یان تەنانەت بەرپرسانی هەرێم بەوەیش ڕازی ببن؛ كە هاوشانی ڕادەستكردنی نەوتی هەرێم، داهاتی خاڵە سنوورییەكان و داهاتی ناوخۆیش ڕادەستی بەغداد بكەن و لە بەرانبەردا بەغداد تەواوی شایستە داراییەكانی هەرێم بنێرێت، بەڵام دیسانەوە بەغداد بەم پێشنیازەیش ڕازینەبوو، ئەوكات پێویستە كورد چەند هەنگاوێک بنێت.\nمەم بورهان قانع، پێشنیارەکانی لەم چەند خاڵەدا خستووەتە ڕوو:\n١- بایكۆتی پڕۆسەی سیاسیی لە عیراق دا بكات، بە بەشدارینەكردن لە كابینەكەی “مستەفا كازمیی” و هەروەها كشانەوە، یان هەڵپەساردنی ئەندامێتیی لە پەرلەمانی عیراقیی.\n٢- هەمو پەیوەندیی و ڕێكەوتنێكی سیاسیی و سەربازیی و ئەمنیی و ئابووریی و فەرهەنگیی و كۆمەڵایەتیی لەگەڵ بەغدا بپچڕێنرێت.\n٣- لەلای وڵاتانی زلهێز و كۆمەڵگای نێودەوڵەتیی و نەتەوەیەكگرتوەكان شكات لە حكومەتی عیراقیی بكرێت.\n٤- كورد لەگەڵ عەرەبی سوننەدا بكەوێتە دانووسەندن و ڕێكەوتنی ستراتیژیی، بۆ ئەوەی كورد و سونەی عەرەب، ببنە بەرەیەكی بەهێز لە بەرانبەر دەسەڵاتدارانی عیراق.\n٥- داوا لە هەندێ لە هێزە شیعەكانی بەشدار لە حكومەتی عیراقیی بكرێت، ئەگەر پشتیوانیی لەمافی هاوڵاتیبونی كورد دەكەن و ڕێزی ئەو مافانە دەگرن كە بەپێی دەستوری عیراقیی بۆ هاونیشتمانیانی عیراقیی زامنكراون و پێشتریش هاوپەیمانمان بوون لە دژی دیكتاتۆرییەت، هەڵوێستی خۆیان بەرانبەر بە حكومەتی عیراقیی ڕابگەیەنن.\n٦- دەسەڵاتدارانی هەرێم ئازایەتیی ئەوەیان تێدابێت چاكسازیی ڕاستەقینە لە هەرێمی كوردستان دا بكەن و كۆتایی بە ناشەفافییەت و دزینی داهاتی نەوت و ناوخۆ و داروبەردی ئەم هەرێمە بهێنرێت. و بتوانرێت بە پلانێكی تۆكمەی دارایی و كارگێڕیی و لەگەڵیشیدا نیشتمانیی، بەداهاتی فرۆشتنی نەوت و داهاتی ناوخۆ و خاڵە سنورییەكان، موچەی موچەخۆرانی ڕاستەقینەی هەرێم دابین بكەن (ئەگەر جدیبون و ئیرادە هەبێت، بە ئاسانیی دەكرێت).\n٧- دەسەڵاتدارانی هەرێم پابەندنەبن بە كەمكردنەوەی یەك بەرمیلە نەوتی هەناردەكراوی هەرێم بۆ بازاڕەكانی جیهان، كە رێكخراوی “ئۆپیك” بڕیاریلێداوە و دەبێت لە سبەینێوە (١-٥-٢٠٢٠) جێبەجێبكرێت، كە بەمەیش عیراق خۆی تەواوی ئەو ملیۆن و ١١١ هەزار بەرمیلە كەمبكاتەو.\n٨- سیاسەتێكی نوێی دارایی و كارگێڕیی و سەرمایەگوزاریی و باج دابڕێژرێتەوە..\n٩- بەهۆی ئەوەی نزیكەی ٥٠ ڕۆژە موچەی موچەخۆرانی هەرێم نەدراوە، حكومەتی هەرێم وەك قۆناغی بەپەلە بڕیاربدات بە لێخۆشبون لە بڕێك لەو قەرزانەی وەكو باج و خانوبەرە و هەر قەرزێكی دیكە، هەروەها لێخۆشبون لەهەندێ باجی كۆمپانیا و خاوەن یەكەكانی نیشتەجێبون، ئەو موچەخۆرانەیشی كرێچیی نین، شێوازێكی خێرا بدۆزرێتەوە بۆ قەربوكردنەوەیان.\n١٠- داوا لە ئەمریكا بكرێت، كە دەسەڵاتداری پلە یەكی ئەم وڵاتەیە و بەرژەوەندیی زۆری لە هەرێم و عیراق دا هەیە، تا چارەسەركردنی ئەم دۆخە، مانگانە قەرز بداتە هەرێم و لە بەرانبەردا بە نەوتی هەرێم قەرزەكەی بدرێتەوە.\nكۆبوونەوەی شاندی هەرێم و بەغدا ئەنجامی نەبووە\nبەبۆنەی ١ی ئایارەوە حزبی شیوعی هاوکاریی کرێکاران دەکات


شاهین قاچێکی پەڕی بوو.\nمنیش لە ناو ئەو شەڕەدا بووم، ئەو شەوەم باش لەیادە، لە ناو جەرگەی بۆسەکەی دوژمن تێدەپەڕین، ئەوان بە سەر گردەکەوە بوون ئێمەش بە قەد پاڵەکەیەوە، ئەوان گوێیان لە دەنگی پێی ئێمە بووە و هەستیان بە جوولانەوەمان کردبوو، لە ناکاو کەوتنە تەقەکردن لێمان، نەماندەتوانی سەرمان بەرز بکەینەوە، بە خشکە چووین و لە شوێنێکی گونجاودا سەنگەرمان گرت، تەپوتۆز و بۆنی بارووت هەموو شوێنێکی تەنی بوو، بە بێ ئەوەی دەست بکەینەوە کەوتینە چاوەڕوانییەوە، لە پێشی پێشەوە فەرمانمان بۆ هات بە خشکە بە بێ ئەوەی هەڵسنەسەرپێ پاشەکشێ دەکەین، گوێم لە دەنگی هەڤاڵ ماهیر بوو کە گوتی "کەستان فیشەکتان پێوەیە؟" هەڤاڵ ماهیر هەر بە خشکە خۆی گەیاندە دوای دواوە و هەموومانی کۆنتڕۆڵ کرد، کە گەڕایەوە بە پەناگۆێماندا گوتی "هەموویان باشن" دوای ئەوەی ماوەیەک لەگەڵ مردندا دەستەویەخە مابووینەوە توانیمان لە ناو جەرگەی بۆسەی دوژمن خۆمان دووربخەینەوە، مانگەشەو بوو، چووینە خوارەوە بۆ رووبار کۆکە، هەموومان ئارەقمان دادابوو لەشمان خوێناویی بوو، مەچەک و سەر ئەژنۆمان خوێنی لێدەچۆڕا، زامنی چەکەکانمان داخست، سەرژمێری گرووپەکەمان کرد، چرپە لە ناو چرپەدا بە یەکی دەگوت (کەسێکمان دیار نییە کێ دابڕاوە؟) وەڵام زوو درایەوە، گوتیان (بەدری) هەڤاڵان شەوگار و سەرحەد گەڕانەوە بۆ ئەوەی هەڤاڵ بەدری بدۆزنەوە، ئەم دوو هەڤاڵە گەڕانەوە بۆ ناو ئەو دۆزەخەی کە کەمێک لەمەوبەر ئێمە خۆمان تێدا ڕزگار کردبوو، ئێمەش کەوتینە چاوەڕوانی هەرسێکیان.\nلە هەموو لایەکەوە گرمەی تۆپ و هاوان دەهات، چەخماخەی تۆپەکان و تەڵقەتەنوورەکان دۆڵەکانی ڕووناک دەکردەوە، دەنگی تۆپ چیاکانی دەلەرانەوە، بە سەرمانەوە هاوان و تۆپێکی زۆر دەتەقینەوە، لە دوای تەقینی هەر تۆپێک هەستمان بە لەرینەوەی ژێر پێمان دەکرد و کاریگەری لە ناخماندا دەکرد، دوای ماوەیەک گوێمان لە دەنگێک بوو، لەوانەیە ئەمە بیستنی دوا دەنگ بێت، بێتەلەکەمان خشکەیەکی لێوەهات، ئاگادارکردنەوەی زۆر راشکاونە هێنرایە زمان، هەموومان بێدەنگ بووین، دوا دڵۆپی سەبرمان تکا بوو، ماوەی کاتژمێرێک چاوەڕێمان کرد بەڵام ئەم چاوەڕوانییە زۆر سەخت بەسەر چوو، هەڤاڵان شەوگار و سەرحەد گەڕانەوە، هەڤاڵ بەدریان نەدۆزیبۆوە، ئێمە بە ئازارێکی زۆر کە ناخمانی تەنی بوو بەرەو خوارووی دۆڵەکە هەنگاومان نا، لە سەروومانەوە گرووپێکی قەڵەباڵغی هێزی دوژمن ڕێیان دەکرد، بەرد و زیخ کە لە ژێر پێیان دەترازا بەسەرماندا دەکەوتن بە بێ ئەوەی هەست بە بوونی ئێمە بکەن لێمان دوورکەوتنەوە.\nکاتێک خۆمان ئامادەکرد بۆ ڕێکردن ڕێبەرەکەمان گوتی "پێدەشتەکەی پێشمان لوغم ڕێژکراوە" هەڤاڵ ماهیر کە فەرماندەمان بوو وەستا و تەماشایەکی کاتژمێرەکەی مەچەکی کرد و پاشان گوتی "کاتمان بە دەستەوە نەماوە ئەگەر ئەم پێدەشتە لوغم ڕێژیش بێت هەر بە سەریدا دەڕۆین" دیاربوو هەڤاڵ ماهیر بە بڕیار بوو هەر بەو سووربوونەوە بڕیاریدا بوو کە بە ناو ئەو هەموو لوغمانە تێبپەڕێین، ماهیر گوتی "من لە پێشی پێشەوە ڕێدەکەم چەند هەڤاڵێکی خۆبەخشم دەوێت هەر ١٠ کەسێک "هەموومان کەوتینە جوولەوە، ماهیر جارێکی تر گوتی "ئەگەر بە خێرایی ڕێنەکەین لە ناو جەرگەی ئۆپەراسیۆنی دوژمن قەتیس دەبین، ئەمەش ئەوە دەگەهێنێت کە لە بەیانییەوە تاکو ئێوارە دەبێت شەڕ لەگەڵ دوژمن بکەین، دەی هەر ١٠ کەسێکی خۆبەخشم دەوێت".\nئێمە ٤٥ گەریلا بووین، لە ناو خۆمان بۆ ئەوەی خۆمان بگەهێنینە ڕیزی پێشەوە پاڵەپەستۆمان لە یەکتری دەکرد، بۆ ئەوەی زوو بگەینە ڕیزی پێشەوە لە ناو خۆمان پێشبڕکێمان دەکرد، لە ناو خۆماندا شەڕێکی بێ دەنگمان دەست پێکردبوو، سەڕەڕای هەموو ئەمانەش ڕێچکەکەمان تێکنەچوو، لەو ١٠ کەسەی هەڤاڵ ماهیر ویستی خۆیان دیاری بکەن من پێنجەمین کەس بووم، هەڤاڵان پیرۆ و شاهین و جودی و ماهیر لە پێشمەوە بوون، هەرچەنێک هەوڵماندا نەمانتوانی کە فەرماندەکەمان هەڤاڵ ماهیر بخەینە ڕیزەکانی دواوە.\nهەڤاڵ ماهیر گوتی "ئەمە فەرمانە" جارێکی تر بە دەنگێکی گڕتر پێی گوتین "ئەوەی ناڕەزایەتی دەربڕێ بە دەستی خۆم دەیکوژم" ئەو شەوە هەموو بڕیارەکان تیژ بوون وەک چەقۆ ئەوەی جێبەجێی نەکردایە دەستی دەبڕی، هەڤاڵ ماهیر یەکەم هەنگاوی خۆی نا، پێدەشتەکە پڕ بوو لە لوغم، هەموومان هەستاینە سەرپێ و کەوتینەڕێ، ئێمە خۆمان و سێبەریشمان ڕادەستی لوغمەکان کردبوو، ئەو شەوە نەدەبووایە ڕابوەستین، ئەم ڕێکردنەمان وەک فیشەکێکی وێڵ وابوو ئەنجامەکەی و شوێنەکەی نادیار بوو، هیچ کاتێک ترس ئەوەندەی ئێستا وەک شەپۆلی دەریایەک ناخمانی نەبەزاندبوو.\nتا بەیانی ڕێمان کرد، خۆرهەڵات:\nلە کەناری رووبارێکی ماندوو کە پشوومان دا شەوی ڕابوردوم هاتەوە یاد، گوێم لە لاواندنەوە بوو، هەڤاڵ شاهین قاچێکی پەڕی بوو.\nهەڤاڵ پیرۆ بە پارچەی لوغمەکان چاوێکی لە دەست دابوو.\nهەڤاڵ جودیش دوو پەنجەی پەڕی بوو.\nژماردم ٩ پارچە لوغمم پێوە بوو، یەکێک لە گوێچکەکانم کپ ببوو.\nئەوەی مابۆوە تەنها ئەو دەنگە بوو؛ ئەویش دوا دەنگی ئەو بوو.


عه‌بدولعه‌زیز بوته‌فلیقه خۆی بۆ ویلایه‌تی پێنجه‌می سه‌رۆكایه‌تی جەزائیر كاندید ده‌كاته‌وه\nسه‌ره‌ڕای تێكچوونی باری ته‌ندروستی و ناڕه‌زایی ئۆپۆزسیۆن له‌سه‌ر مانه‌وه‌ی له ده‌سه‌ڵاتدا، عه‌بدولعه‌زیز بوته‌فلیقه سه‌رۆكی جه‌زائیر رایگه‌یاند كه خۆی بۆ ویلایه‌تی پێنجه‌می سه‌رۆكایه‌تی كه بڕیاره نیسانی داهاتوو به‌ڕێوه‌بچێت، كاندید ده‌كاته‌وه.\nئاژانسی ره‌سمی هه‌واڵه‌كانی جه‌زائیر هه‌وڵی كاندیدكردنه‌وه‌ی عه‌بدولعه‌زیز بوته‌فلیقه‌ی ته‌مه‌ن 81 ساڵی بۆ پۆستی سه‌رۆكی جه‌زائیر بڵاوكرده‌وه كه له ساڵی 1999دا له‌و پۆسته‌دایه.\nعه‌بدولعه‌زیز بوته‌فلیقه سه‌رۆكی جه‌زائیر له راگه‌یه‌ندراوی خۆكاندیدكردنه‌وه‌ی به‌ڵێنی دا كه "كۆنگره‌یه‌كی نیشتمانی گشتگیر" رێكبخات بۆ چاره‌سه‌ركردنی پرسه "سیاسی و ئابووری كۆمه‌ڵایه‌تییه‌كان له وڵاتدا" و پێشنیاری "ده‌وڵه‌مه‌ندكردنی ده‌ستوور"ی كرد دوای هه‌ڵبژاردنه‌وه‌ی بۆ ویلایه‌تی پێنجه‌م.\nله ئێستادا سه‌رۆكی جه‌زائیر به كورسی جموجوڵ ده‌كات و دوای ئه‌وه‌ی له 2013دا تووشی جه‌ڵته‌ی مێشك بوو، به ده‌گمه‌ن له میدیاكانه‌وه ده‌رده‌كه‌وێت و تا ئه‌مڕۆ هیچ لێدوانێكی سه‌باره‌ت به به‌شداریكردن له هه‌ڵبژاردندا نه‌داوه.\nله سه‌ره‌تای ئه‌م مانگه‌دا حزبی به‌ره‌ی رزگاریخوازی نیشتمانی كه خاوه‌نی زۆرینه‌ی كورسییه‌كانه له په‌رله‌مانی جه‌زائیر رایگه‌یاند كه پشتیوانی كاندیدكردنه‌وه‌ی بوته‌فلیقه بۆ پۆستی سه‌رۆك ده‌كات.\nئه‌حمه‌د ئه‌ویه‌حیا وه‌زیری یه‌كه‌م كه حزبه‌كه‌ی "گردبوونه‌وه‌ی نیشتمانی دیموكراتی" پشتگیری كاندیدكردنه‌وه‌ی بوته‌فلیقه ده‌كات وتی: "نه‌خۆشییه‌كه‌ی سه‌رۆك رێگری له به‌جێگه‌یاندنی ئه‌ركه ده‌ستوورییه‌كانی ناكات".\nلیوای خانه‌نشین عه‌لی غه‌دیری ته‌مه‌ن 64 ساڵ یه‌كه‌م كه‌س بوو دوای دیاریكردنی واده‌ی ئه‌نجامدانی هه‌ڵبژاردن خۆی بۆ پۆستی سه‌رۆكی جه‌زائیر كاندید كرد.\nله هه‌ڵبژاردنی سه‌رۆكایه‌تی جه‌زائیر كه نیسانی رابردوو به‌ڕێوه‌ده‌چێت حزبی بزووتنه‌وه‌ی كۆمه‌ڵگه‌ی ئاشتی كه پاشخانێكی ئیسلامی هه‌یه، به كاندیده‌كه‌ی عه‌بدولڕه‌زاق مقری سه‌رۆكی حزب به‌شداری ده‌كات.\nعه‌بدولڕه‌زاق مقری وتی: "تێكچوونی ته‌ندروستی بوته‌فلیقه رێگانادات ئه‌ركه‌كانی له سه‌رۆكایه‌تی وڵات جێبه‌جێ بكات".\nلای خۆیه‌وه حزبی به‌ره‌ی هێزه سۆسیالیسته‌كان رایگه‌یاند كه به‌شداری ئه‌و هه‌ڵبژاردنه ناكات و داوایكرد ده‌نگده‌ران به شێوه‌یه‌كی "كاریگه‌ر و كارا و ئاشتییانه" بایكۆتی هه‌ڵبژاردن بكه‌ن.


11ى بانەمەر ساڵرۆژى دامەزراندنى رێکخراوى لاوانى خەباتى کوردستانى ئێران پیرۆزبێت\nلاوانى تێکۆشەرى کوردستان\nئەندام و لایەنگرانى رێکخراوى لاوانى خەبات\nپێنج ساڵ پێش ئێستا لە پاش هەوڵێکى بێ ووچان، ئەندامانى لاو لە ریزەکانى سازمانى خەبات بریاری دامەزراندنى رێکخراوێکى تایبەت بەتوێژى لاو یان لە ریزەکانى سازمانى خەبات لە 11 ى بانەمەرى 1390 دا و بە دیارى کردنى هەیئەتێکى بەرێوەبەرى کاتى و هەروەها دانانى کۆمەلێک ئامانج دەستى بەکارەکانى کرد تا کۆنگرەى یەکەم و لە پاشاندا بە دارشتنى پەیرە و پرۆگرامێکى گونجاو کار و چالاکیەکانى فروانترکرد و تائێستاش بەردەوامە و بێگومان لە داهاتووشدا بە بەرنامە و پلانێکى باشتر هەوڵ بۆ وست و مافەکانى لاوانى شۆڕشگیر دەدات .\nدامەزراندنى رێکخراوى لاوانى خەبات بە دەستکەوتێکى گرینگ هەژمار دەکرێت لە مێژووى زیاتر لە 30 دەیەى رابردووى سازمانى خەبات کە وەک یەکێک لە هێزە تێکۆشەر و خۆراگرەکانى کوردستان هەمیشە لە هەوڵ و تێکۆشاندا بووە بۆ سەرجەم چین و توێژەکانى کۆمەڵگا . هەربۆیە لەم بۆنە پیرۆزەدا گەرەمترین پیرۆزبایى پێشکەش بە سەرجەم لاوانى کوردستان بە گشتى و و دۆستان و ئەندامانى رێکخراوەکەمان بە تایبەتى دەکەین.\nبێگومان لاوان وەک یە کێک لە توێژە هەرە گرینگ و هەلسوورەکانى کۆمەڵگا جێى بایەخى کۆمەڵگاى مرۆڤایەتین و دەتواندرێ بلێین بەشێکى بەرچاو لە دارشتنى بیچمى ئاڵوگۆر و رووداوەکانى مێژووى مرۆڤایەتى بێ کاریگەر نەبووە لە ویست و ئیرادەى ئەو توێژەى کۆمەڵگا . لاوان بە هێزى لەبن نەهاتوو و خولقێنەرى گۆرانکارییەکانى کۆمەڵگا هەژمار دەکرێن و لە سەرجەم بوارەکانى ژیان جێگە و پێگەى خۆیان هەیە و لەم سەدەى ئێستاماندا ئەو دەور و نەخشەیان زیاتر بووە. بێگومان بۆ بە لاریدا نەچوونى ئەو هێزە پڕ بایەخەش پەروەردەیەکى شیاو و دروست پێویستە و هەر بۆیە گرینگى پێدانیان لەلایەن دەسەلات و حکومەتەکانەوە حەیاتى و زەرورییە. زور گرینگە یەکێک لە ئامانجەکانى جیهانى مرۆڤایەتى کار کردن لە سەر شکل دانى کەسایەتى لاو و لە رێگەى پەروەردەى دروست وەدى هێنانى داهاتووێکى روون بۆ سەرجەم مرۆڤایەتى بێ.\nبەداخەوە سەرەراى ئەو راستیەش کەم نین ئەو دەسەڵات و حکوومەتانەى ژیانێکى پڕ مەینەتیان بۆ سەرجەم توێژەکانى کۆمەڵگا و بە تایبەتى چینى لاو دروست کردووە و تەنانەت دەسەڵاتێکى وەک رژیمى ئاخوندى نەک تەنیا هیچ گرینگیەک نادات بەو توێژە بەڵکو بە پلاندارێژى هەوڵ بۆ لەناو بردن و رووخانى ئەو چینە پڕ بایەخە دەدات و بە هەڕشەیێکى گەورە بۆ سەر دەسەڵات و مانەوەى خۆى دەزانێ. مێژووى 36 سالى رابردووى رژێمى ئاخوندى سەرتاپاى بە خوێنى گەل سوربووە و لە پێناو چەسپاندنى ئامانجە سیاسیە خەراپ ودژبە گەلیەکانى لە هەموو کەرەستە و ئامرازێک سوودى وەرگرتەوە و بێگومان لاوانیش بە تایبەتى لاوانى کورد وەک یەکێک لە توێژە گرینگەکانى کۆمەڵگاى ئێران بێبەش نەبوون لەو سیاسەت و پلانانەى کە دژیان دارێژراوە ولە رێگەى جۆراوجۆر هەولى فریودان و چاوترسێن کردنیان دەدا و بە بیانووى بێ بنەما لە سێدارە و زیندانیان دەکا، بەلام لەگەل ئەوەشدا لاوان بە ورە و ئازایەتیەکى زۆرەوە لە هەمبەر ئەو پێشێلکاریانەى کە رووبەروویان بۆتەوە توانیویانە لە ئاست ئەو رژێمە رابوەستێت و لەمەڕ داواکاریەکانیان بێدەنگ نەبن، ئەمەش جێگەى دلخۆشى ئێمە و سەرجەم رێبوارانى رێگەى رزگارى کوردستانە.\nنابێ فەرامۆشی بکەین کە بارودۆخى ناوچەکە و جیهان زور هەستیارە و رووداوەکانى بە خێرایی لە حاڵآ گۆڕینى نەخشەى سیاسی جیهانن. بە هەمان شێ،ە بارودۆخى گەلى کورد بە گشتى لە ژێر کاریگەرى هەموو ئەو رووداو و پێشهاتانە دا دەبێ و خۆ رێکخستن و هاوتەریب بوون لەگەڵ رەوتى رووداوەکان حاشا هەڵنەگر و زەرورى خو دەنوێنێ و لەم نێوەشەدا بێگومان ئەرکى لاوانیش لە چاو رابردوو بە هەمان رێژە زیاتر دەبێ و پێویستە لاوانى کورد لە هەمبەر رووداوەکان بێ هەڵویست نەبن و بەشدارى رەوتى پێش خستنى دۆزى رەواى گەلەکەمان بن.\nلەگەڵ ئەو راستیەش کە خەمخواردن لە هەموو بەشەکانى کوردستان یەکێك لە سیاسەتەکانى رێکخراوى لاوانى خەبات بووە ، نابێ کوردستانى ئێرانیش وەک ئەو بەشەى کە بە دیاریکراوی خەباتى ئێمە تێیدا رەنگ دەداتەوە فەرامۆش بکەین و لەو پێناوەشدا زیاتر لە هەر کاتێکى تر یەکگرتوویی و تێکۆشانى زیاتر ثيَويستة .\nرێکخراوى لاوانى خەباتى کوردستانى ئێران وەک یەکێک لە رێکخراوەکانى تایبەت بەلاوان لە ماوەى سالى رابردوودا بە شێوەیەکى گشتى وتایبەت کۆمەلێک کار و چالاکى بەرێوەبردووە و لە رێگایى جۆراوجۆر هەولى داوە کە لاوان ئاشنا بە سیاسەت و بەرنامەکانى رێکخراو وکێشەو گرفتەکانیان بخاتە روو، هەرچەند ئەو کار و چالاکییانە وەک پێویست نەبوونە و باوەرمان وایە کە پێویستە زیاتر لە جاران کار بۆ خزمەتکردنى لاوان لە کوردستانى ئێران بکەین و کار و چالاکیەکانمان فراوانتربکەین .\nهەر لەم بۆنەیەدا ئێمە وەک رێکخراوى لاوان هەروەک چۆن لە سالانى رابردوو کاروچالاکى هاوبەشمان لەگەل رێکخراوەکانى دیکە بەرێوەبردووە بە هەمان شێوەش ئێستا ئامادەیى خۆمان بۆ هەرجۆرە کاروچالاکیەک کە بەرژەووەندى لاوان و نەتەوەکەمانى تێدابێت دەردەبرین . دووبارە پێنجەمین ساڵیادى دامەزراندنى رێکخراوى لاوانى خەبات ى کوردستانى ئێران لەسەرجەم لاوانى کوردستان لە هەرشوێنێکى ئەم کوردستانە بەگشتى و ئەندامان و بەرێوبەرانى رێکخراوەکەمان پیرۆزدەکەین .\nسەرکەوتووبێت خەباتى رزگاریى خوازانەى نەتەوەکەمان\nهەربژى لاوانى کوردستان\nرێکخراوى لاوانى خەباتى کوردستانى ئێران\n10 ى بانەمەڕى 1395\nڕێکه‌و 2016-05-02 19:45:41


Kurdîpêdiya - 31-12-2018\n📅 31-12-2018 ℹ | Pol: Rêkewt u Rûdaw | Zimanî babet: 🏳 کوردیی ناوەڕاست\n3 ژینگەپارێزی کامیارانى دەستگیرکران\n- بەپێی هەواڵی گەیشتوو بە ئاژانسی هەواڵدەریی کوردپا، لە ماوەی ڕۆژانی ڕابردوو، هاووڵاتییەکی کورد بە ناوی محەممەد ڕەزایی تەمەن 32 ساڵ، کوڕی خەلیل خەڵکی شاری کامیارانکامیاران لەلایەن هێزە ئیتلاعاتییەکانەوە دەسبەسەر کرا و بۆ شوێنێکی نادیار ڕاگوێزراوە. هێزە ئیتلاعاتییەکان بە بێ مۆڵەتی یاسایی ئەو هاووڵاتییە کوردەیان دەسبەسەر و لە کاتی دەسبەسەرکردنیدا ناوبراو کەوتووەتە بەر لێدان. ئەو هاووڵاتییە کوردە بە تۆمەتی هاوکاری لەگەڵ یەکێک لە حیزبە کوردییەکانی ئۆپۆزیسیۆنی حکوومەتی ئێران دەسبەسەر کراوە.\n- هێزە ئەمنییەکانی ئێران هەڵیانکوتاوەتە سەر دوکان و شوێنی کاری هەر یەک لە رەزا ئەسەدی و فازل قیتاسی لە بازاڕی میللەتی کامیاران و دەستگیریان کردوون. ئەو کەسانە هاوکات ئەندامی لقی کوردستانیی حیزبی وەحدەتی میللین لە کامیاران.\n- لاوێکی کورد، تەمەن 19 ساڵ، بە ناوی حەسەن خۆرسان، کوڕی عەلی، خەڵکی گوندی بەرەم، سەر بە شاری دێهلۆران، بە هۆی تەقینەوەی مین، لە ناوچەی سنووریی چەم هندی، بە توندی بریندار بوو و لاقێکی لە دەست دا.\n- مانگرتنی ڕێکخراوی کرێکارانی میزۆپۆتامیا لە شاری سلێمانیسلێمانی بۆ ئازادیی عەبدوڵڵا ئۆجەلانعەبدوڵڵا ئۆجەلان بەردەوامە، لە ئێستاشدا دەیەم گروپ کە پێکهاتوون لە خەڵکی هەر چوارپارچەی کوردستان، مانگرتن لە خواردن درێژەی هەیە.\n- ناوەندی راگەیاندنی' ژنان لەسەرپێن' کە لەناو گۆنگرەی ستاردا خەباتی خۆیان دەکەن، بۆ پەنابەرانی عەفرینعەفرینی لەکەمپەکانی کانتۆنی شەهبا دەستیان کرد بە کردنەوەی کەمپەینێکی کۆکردنەوەی هاوکاری. ناوەندی راگەیاندنی ژانان دەربارەی ئەو کەمپەینە ڕاگەیەنراوێکی بڵاوکردەوە و وەبیری هێنایەوە کە بەهاتنی وەرزی زستان بارودۆخی ژیان وگوزەرانی پەنابەران قوورستر بووەتەوە.\n- ئێوارەی ئەمڕۆ، فڕۆکەیەکی ئەمریکی لەفڕۆکەخانەی سەربازی کۆبانێکۆبانێ نیشتوەتەوه و چەک و تەقەمەنی گواستووەتەوە.\n- لیندزی گراهام، کۆنگرێسمانی ناسراوی ئەمریکا بەشێک لە ئەنجامی کۆبوونەوەکەی لەگەڵ سەرۆکی وڵاتەکەیدا راگەیاند و دەڵێت، سەرۆک ترەمپ دڵنیاییدەدات لە پاراستنی هاوپەیمانە کوردەکانمان.\n#کامیاران | #سلێمانی | #عەبدوڵڵا ئۆجەلان | #عەفرین | #کۆبانێ |\n 📡 Mallper | 🏳 کوردیی ناوەڕاست | ماڵپەری ئەی ئێن ئێف نیوز - 31-12-2018\n 📡 Mallper | 🏳 کوردیی ناوەڕاست | ماڵپەری رووداو - 31-12-2018\n 📡 Mallper | 🏳 کوردیی ناوەڕاست | ماڵپەری رۆژنیوز - 31-12-2018\n 📡 Mallper | 🏳 کوردیی ناوەڕاست | ماڵپەری کوردپا - 31-12-2018\n 📡 Mallper | 🏳 کوردیی ناوەڕاست | ماڵپەری چاودێر - 31-12-2018\n1. 👁 70 هەزار کەس هەرێمی کوردستان جێدەهێڵن\n2. 👁 حەملان: ناتوانین هاوردەی مریشکی تورکی ڕاگرین چونکە ئەردۆغانی لە پشتە\n3. 👁 گەشتوگوزارا دهۆک: 18% داهاتێ گەشتیاری زێدە بوویە\n1. 👁 Bangewaz: Ji egerê şehîdbuna Hejmareka mezin ji xelkê svîl ê başurê Kurdistanê û bi taybetî xelkê devera şêladzê.\n2. 👁 Sala Nû, Sersala 2019ê Pîroz Be\n3. 👁 ساڵی نوێ، ساڵی 2019 پیرۆز بێت\n4. 👁 ڕاگەیاندنی کۆتاژیانی هاوڕێ جەبار مستەفا\n2. 👁 سەید کەمال نادری\n1. 👁 الصراعُ على منبج: اختبارٌ للعلاقات التركية الأمريكية الروسية\n✍ Em babete bo diwacar lelayen: (Hawrê Baxewan)ewe le: Jan 3 2019 2:08PM baştirkirawe\n👁 Em babete 3,187 car bînrawe\n📷 Faylî Wêne 1.0.3 39 KB Jan 2 2019 10:01AM Hawrê Baxewan\n📷 Faylî Wêne 1.0.2 36 KB Dec 31 2018 12:13PM Hawrê Baxewan\n📷 Faylî Wêne 1.0.1 75 KB Nov 28 2018 2:17PM Naliya Ibrahim\n📊 Amar Babet 380,939\nPertk PDF 11,659\nFaylî peywendîdar 49,097\n🗄 Serçawekan 15,919


کوشتنی ژنی کورد له سوید دووباره بۆوه - Radio Sweden Kurdish - رادیۆی سوید Radyoya Swêdê | Sveriges Radio\nJack Mikrut، Scanpix\nکوشتنی ژنی کورد له سوید دووباره بۆوه\nبڵاو کرایه‌وه torsdag 25 november 2010 kl 17.12\nبه هه‌ردوو ده‌ستی خوێناوییه‌وه له په‌نجه‌ره‌ی وێستگه‌ی پۆلیسی کاترینه‌هۆڵم ده‌دات و هاوار ئه‌کات ..کوشتم.. من کوشتم. ئه‌مه هاواری پیاوێکی 62 ساڵانه‌یه پاش ئه‌وه‌ی ژیانی 21 ساڵانه‌ی کوشتبوو. ژیان  کچی خۆی نییه به‌ڵام هه‌ر له مناڵاییه‌وه به خۆی گرتووه تا ڕۆژی دووشه‌ممه پانزه‌ی ئه‌م مانگه به قسه‌ی خۆی ژیان ئه‌داته به‌ر هێرشی چه‌قۆکانی و ده‌یکوژێت.\nئێستا ئه‌و پیاوه له دادگاییدایه و هه‌رچه‌نده گومانلێکراو خۆی ده‌ڵێت بۆ کڕینه‌وه‌ی شه‌ره‌ف و سه‌رفرازیم ئه‌و کاره‌م کردووه به‌ڵام هه‌ندێک پێیان وایه کێشه‌یه‌کی خێزانی تایبه‌ته و په‌یوه‌ندی به شه‌ره‌فه‌وه نییه. براکانی ژیانیش به‌توندی ئه‌و کاره‌ی باوکیان مه‌حکووم کردووه.\nله‌و ڕووداوه و په‌یوه‌ست به ڕۆژی جیهانی دژ به توندوتیژی به‌رامبه‌ر به ژنان که ڕێکه‌وتی ئه‌مڕۆیه، باسێک له‌و باره‌یه‌وه ده‌وروژێنین، سه‌ره‌تا ڕاوێژکاری کۆمه‌ڵایه‌تی پسپۆری بواری خێزان و توندوتیژی دژ به ژنان گوڵنار قوبادی له ئوپسالاوه و عه‌باس حه‌مه‌د چالاکوانی بواری پرسی ژنان له ستۆکهۆلم.


شاندێكی ژووره بازرگانیه‌كانی پۆڵەندا به‌یاوه‌ری نوێنه‌ری حكومه‌تی هه‌رێمی كوردستان له‌و وڵاته سه‌ردانی ژووری بازگانی‌و پیشه‌سازی سلێمانیان كرد.\nشاندەكە له‌لایه‌ن یاسین ڕه‌حیم، جێگری سه‌رۆكی ژوورو ژماره‌یه‌ك له‌ئه‌ندامانی ئه‌جومه‌نی كارگێری ژووری بازرگانی‌و پیشه‌سازی سلێمانیه‌وه پێشوازییان لێكراو كۆبونەوەیەكی هاوبەشیان ئەنجام دا.\nیاسین ڕه‌حیم رایگه‌یاند ''دوێنی پرۆتۆكۆڵێكی لێكتێگه‌یشتن له‌نێوان یه‌كیتی ژووره بازگانیه‌كانی پۆڵەنداو یه‌كێتی ژووره بازگانیه‌كانی كوردستان واژۆ كراوه، ئه‌مه‌ش له‌ئه‌نجامی ئه‌وه‌ی ئێمه وه‌ك ژووری بازرگانی‌و پیشه‌سازی سلێمانی‌و ژووره‌كانی دی‌كه‌ی هه‌رێمی كوردستان له‌ماوه‌ی رابردودا سه‌ردانی پۆڵه‌ندامان كردوه‌و توانیومان لێكتێگه‌یشتنی هاوبه‌شمان هه‌بێت‌و به‌رنامه‌ی كاری هاوبه‌ش دابنێنین".\nله‌باره‌ی گرنگی سه‌ردانكردنی شانده‌كه بۆ هه‌رێمی كوردستان، جێگری سه‌رۆكی ژوور وتی ''ئێمه هه‌وڵده‌ده‌ین ئه‌و شانده‌ی سه‌ردانی كوردستان ده‌كه‌ن وه‌به‌رهێنان له‌وڵاته‌كه‌مان ئه‌نجام بده‌ن‌و هاوكارمان بن له‌به‌هێزكردنی ژێرخانی ئابوری كوردستاندا، ده‌رفه‌تی خوێندن بۆ گه‌نجه‌كامان بره‌خسیًت له‌و وڵاته‌و بازرگانانمان ئاسانكاریان بۆ بكرێت بتوانن راسته‌وخۆ له‌رێگه‌ی ده‌ستی یه‌كه‌وه كاڵاو شتومه‌كان بهێنن كوردستانه‌وه".\nزیاد رەئوف، نوێنه‌ری حكومه‌تی هه‌رێم له‌پۆڵه‌ندا سەبارەت بەم سەردانەی شاندی ژوورە بازرگانیەكانی ئەو وڵاتە بۆ كوردستان، بەسایتی ژووری بازرگانی‌و پیشەسازی راگەیاند ''پۆلەندا یه‌كێكه له‌وڵاته تازه گه‌شه‌كردوه‌كان كه له‌ماوه‌ی ٢٠ ساڵی رابردودا توانیویەتی ژێرخانی ئابوری خۆی بنیات بنێته‌وه كه ئێمه‌ش له‌هه‌رێمی كوردستان ده‌توانین سود له‌ئه‌زمونی ئه‌وان وه‌ربگرین، پۆڵەندا له‌كه‌رتی كشتوكاڵدا سه‌ركه‌وتنی گه‌وره‌ی به‌ده‌ستهێناوه‌و له‌گه‌شتوگوزاریش زۆر پێشكه‌وتن‌و كه‌رتی پیشه‌سازیشیان زۆر گه‌شه‌ی كردوه به‌تایبه‌تی پیشه‌سازی خۆراك كه ده‌توانین سودیان لێوه‌ربگرین، جگه له‌م بوارانه‌ش پۆڵەندا خاوه‌ن چه‌ندین زانكۆی به‌هێزه‌و ساڵانه به‌سه‌دان خوێندكار له‌هه‌رێمی كوردستانه‌وه ڕو له‌و وڵاته ده‌كه‌ن به‌مه‌به‌ستی خوێندن دواتر ده‌گەڕێنه‌وه خزمه‌تی هه‌رێمی كوردستان ده‌كه‌ن".\nهەروەها ئه‌ندرێش ئه‌رێندارسكی، سه‌رۆكی ژووری بازرگانی پۆڵەندا بەسایتی ژووری بازرگانی‌و پیشەسازی رایگه‌یاند ''توانیومانه له‌م سه‌ردانه‌دا ژماره‌یه‌ك بازرگان بهێنینه هه‌رێمی كوردستانه‌وه تاكو له‌گه‌ڵ هاوبه‌شه بازرگانیه‌كانیان كۆبنه‌وه‌و لێكتێگه‌یشتن‌و كاركردنی هاوبه‌ش له‌نێوانیان دروست بێت، پۆرتۆكۆڵێكی لێتێگه‌یشتنمان له‌گه‌ڵ یه‌كێتی ژووره بازرگانیه‌كانی هه‌رێم واژۆ كرد‌وه".


"دەڵێی فاتەی سورەبانە" له چییه‌وه هاتووه؟\n"دەڵێی فاتەی سورەبانە" له چییه‌وه هاتووه؟\nئیدیۆمە کوردییەکان، یان زۆر لەپەندە کوردییەکان،لە ڕووداو و کردەوەی باش و خراپی کەسێک یان شوێنک یان ڕووداوێکەوە ژێدەریان گرتووە و هاتوون ودواتر بوون بە پەند و گوزارەیەکی ڕۆژانە و ناوچیرۆک و بەسەرهاتەکان.\nواتا هیچ گوزارەیەک لەخۆڕا دروست نەبووە و نابێت و فاتەی سورەبان ئیدیۆمێکی باوی ڕۆژانەی ناو خەڵکی شاری\nسلێمانی و دەورووبەری سلێمانییە و دواتر پەلی کێشاوەتە ناوچەکانی تر .\nهەندێك دەڵێن (فاتەی سورەوان) و هەندێکیش دەڵێن (فاتەی سورەبان)ٚ،ناوچەی هەڵەبجە و هەورامانی رۆژهەڵاتیش بەو شێوەیەی فاتەی سورەوان گۆیی دەکەن، کە فۆنۆتیکی دەربڕینیان وابووە،زۆرجار بە هەڵەبجە دەڵێن: هەڵەوجە.دەڵێن بوم وەساقە و ناڵێن ببم بەساقە و واتا پیتی (ب)ئەکەن بەپیتی(و)..لە گۆکردندا.\nئێمە کێشەمان لەسەر چۆنێتی دەربڕینی فۆنۆتیکی وشەکان نیە،ئەوەی گرنگە ئەوەیە ئەم ئیدیۆمە لەچیەوە هاتووە و چۆن بووە بە گوزارە، هەندێك دەڵێن ئەم گوزارە و ئیدیۆمە تایبەتە بە کوردستانی ڕۆژهەڵات.چونکە گوندێک هەیە بەناوی سورەوان،بەڵام لەڕاستیدا هیچ پەیوەندی بە ڕۆژهەڵاتەوە نیە،بەڵام ئەم بەسەرهات و چیرۆکە تایبەتە بە باشووری کوردستان بەتایبەت شاری سلێمانیی.\nگوندێکی دڵگیر و دڵفڕێن و سەرەنجڕاکێشی ناوچەی شارباژێرە لە بناری کێوی سورکێوی ناحیەی سیوەیلە،۳٥کم لە چوارتاوە دوورە وسەربەپارێزگای سلێمانییە.\nفاتەش،ژنێکی ئاسایی و دانشتووی گوند بووە خەڵکی ئەو ناوچەیە بووە،دەڵێن ئافرەتێکی باش و پڕ سەخاوەت ودەست و دڵباش بووە و حوکمی ئەو ناوچەیەی کردوە.وەکو ئافرەتە شۆڕشگێڕ و ناودارەکانی مێژوو حەپسەخان و عادیلە خانم و فاتە قەرە و قەدەم خێر .\nبەڵام ئەم بۆچوونە زۆر دوورە لەڕاستیەوە،فاتەی سورەبان ئافرەتێکی گوندیی و ئاسایی بوو،هیچ سەواد و خوێندەوارییەکی نەبووە.بۆیە بەهیچ شێوەیەک ئەو ڕا و بۆچوونە نادروستە و هیچ سەرچاوەیەکی مێژوویی نیە.\nفاتەی سورەبان،ژنێکی دەمەوەرو بەدەموگفت بووە،زۆریش سەر بەگۆبەند و ئاژاوەچی وشەڕانگێزبووە، توخنی هەرکەسێ کەوتبێ شەڕێکی بۆ درووست کردوە، هەر کاتێک دوو ژنی بەیەکەوە ببینیایە،کە زۆر تەبا و کۆک و خۆشدڵن، دەچووە ژێر بنجوبناوانیانەوە و شەڕو ئاژاوەی دەخستە نێوانیانەوە ئاگری شەڕی دادەگیرساند و،دواتریش لێیان دوور کەوتۆتەوە و قاقا پێکەنیوە،دوا کارەسات کە فاتە دروستی کرد شەڕێکی قورس بوو لەنێوان گوندەکەی خۆیان و گوندەکەی دراوسێیان،بەڵام تەنها کەسێک کە لەو شەڕەدا دەکوژرێت فاتەی سورەبانە،کە لەسەربانیژەی ماڵەکەی خۆی دادەنیشێت و سەیری شەڕەکە دەکات لەدوورەوە،دواجار فیشەکێکی بەردەکەوێت و فاتە دەمرێت.\nبۆیە نوسەر وزانای کورد شێخ مەحەمەدی خاڵ لە یاداشتەکانیدا بەوشێوەیە دەیگێڕێتەوە:\n(ژنێک هەبووە ناوی فاتە سورەبان بووە،ئەم ژنە شەڕی ناوەتەوە و خۆشی سەیری کردووە، کەلێشیان پرسیوە: ئەوەچیە،وتویەتی ئەڵێن شەڕ و هەرایە،قەباحەتی فاتەشی تیایە).\nفاتە ڕاستە کەسێکی ئاسایی و نەخوێندەوار بوو.بەڵام هەمیشە دەیتوانی ئامانجەکەی خۆی بەباشی بپێکێت و شەڕو هەرا بنێتەوە و ئاشتەوایی تێک بدات.\nبۆیە ئەمڕۆ بۆتە نمونەی کەسێکی خراپی کۆمەڵگا و هەرکەسێکی خاوەن کردەوەی خراپ وقێزەن بێ،\nهاوشێوەی فاتە و شەڕو هەرا بنێتەوە، پێ دەوترێت فلانە ژن دەڵێی (فاتەی سورەبانە)،یان دەوترێت فڵانە کەس بووە بە (فاتەی سورەبان).


ئەمڕۆ پەرلەمان و حكومەت كۆدەبنەوە – تۆڕی میدیایی خەڵک\nئەمڕۆ پەرلەمان و حكومەت كۆدەبنەوە\n2019/09/12 - 10:45 AM\nئەمڕۆ پێنچ شەممە ۱۲ی ئەیلولی ۲۰۱۹ وەفدێکی حکومەتی هەرێمی کوردستان سەردانی پەڕلەمانی کوردستان دەکات و بڕیارە کاتژمێر ۱۱ کۆببنەوە.\nعەباس فەتاح، جێگری سەرۆکی لێژنەی یاسایی بە(خەڵک)ی ڕاگەیاند، وەفدێکی حکومەتی هەرێمی کوردستان سەردانی پەڕلەمانی کوردستان دەکات و بڕیارە کاتژمێر ۱۱ کۆببنەوە.\nدەشڵێت، وەفدی حکومەتی هەرێم لە (ئومێد سەباح) سەرۆکی دیوان و (ئامانج رەحیم) سکرتێری ئەنجوومەنی وەزیران پێکهاتوون، لەگەڵ لێژنەکانی،دارایی و ـابووری، کاروباری یاسایی، و وزه وسامانە سروشتیه‌كان و پیشه‌سازی و بازرگانی و لێژنه‌ی ده‌ستپاكی و کاروباری پەڕلەمان و سکاڵا کۆدەبنەوە.\nسەبارەت بەناوەڕۆکی کۆبوونەوەکە مەلەفی پەیوەندیەکانی هەولێر و بەغدا و کێشەکانی نێوانیان، هەروەها ئامانجی سەردانەکەی وەفدی هەرێم بۆ بەغدا و نەوت و بوودجە وتەوەری گفتووگۆکانیان دەبێت.\nهەڵبژاردنی جڤاتی گشتی گۆڕان دەستیپێكرد\nئەنجومەنی ناوەندی یەكێتی لە كۆبوونەوەدایە


شاره‌زایان: كۆریای باكوورله جێبه‌جێكردنی به‌رنامه‌ی ئه‌تۆمی به‌رده‌وامه\n2018-08-04 [02:52 AM]\nبه‌پێی ئه‌و راپۆرته‌ی پێشكه‌شی ئه‌نجوومه‌نی ئاسایشی نێوده‌وڵه‌تی كراوه كۆریای باكوور له رێگای زۆرتركردجنی گواستنه‌وه‌ی نه‌وت و خه‌ڵوز له كه‌شتییه‌وه بۆ كه‌شتی دیكه سزایاكانی نه‌ته‌وه یه‌كگرتووه‌كانی پێشێلكردوه و به‌رنامه‌ی ئه‌تۆمی خۆی رانه‌گرتووه.\nراپۆرته‌كه له‌لایه‌ن ئه‌و شاره‌زایانه ئاماده‌كراوه كه چاودێری ئه‌و سزایانه ده‌كه‌ن كه به‌سه‌ر كۆریای باكووردا سه‌پێندراون.\nله راپۆرته‌كه‌دا هاتووه، پیۆنگیانگ له رێگای زیادكردنی زیاتری گواستنه‌وه‌ی نه‌وت و خه‌ڵوز له كه‌شتییه‌وه بۆ كه‌شتی دیكه له ساڵی ٢٠١٨ به‌رده‌وامیداوه به پێشێلكردنی ئه‌و سزایانه‌ی نه‌ته‌وه یه‌كگرتووه‌كان به‌سه‌ریدا سه‌پاندوون و به‌رنامه‌ی ئه‌تۆمی و به‌رنامه‌ی موشه‌كی رانه‌گرتووه.\nراپۆرته‌كه ئاشكرای كردوه، هه‌موو وڵاتان داوا له كۆریای باكوور ده‌كه‌ن كۆتایی به‌و پێشێلكاریانه بهێنێت، به‌رپرسانی كۆریای باكوریش هێشتا له‌باره‌ی راپۆرته‌كه‌وه لێدوانیان نه‌داوه.\nدوێنێ هەینی، سه‌رچاوه‌یه‌كی دیپلۆماتی رایگه‌یاند، وه‌زیری ده‌ره‌وه‌ی كۆریای باكور ری یۆنگ-هۆ بۆ به‌شداریكردن له ٥١ه‌مین كۆبوونه‌وه‌ی وه‌زیرانی ده‌ره‌وه‌ی یه‌كێتیی نه‌ته‌وه‌كانی باشووری رۆژهه‌ڵاتی ئاسیا سه‌ردانی سەنگاپووری كردبوو له میانی كۆبوونه‌وه‌یه‌كیدا له‌گه‌ڵ یه‌كێك له هاوتاكانیدا داوای كردبوو سزا نێوده‌وڵه‌تییه‌كان بۆ سه‌ر كۆریای باكوور سووك بكرێن.\nئەم هەواڵە 4783جار خوێندراوەتەوە


كورده‌كانی سوریا به‌دوای په‌ناگه‌یه‌ك | نیقاش\nكورده‌كانی سوریا به‌دوای په‌ناگه‌یه‌ك\nهه‌رێمی كوردستان بۆته باشترین…\n29.05.2009 | دهۆك\nئه‌م په‌نابه‌رانه ژیانێكی سه‌ختیان هه‌یه، بێبه‌شن له‌ئاو‌و كاره‌با، خواردنیشیان به‌شێوه‌یه‌كی ناڕێكوپێك به‌سه‌ر دابه‌شده‌كرێت، ئه‌مه جگه له‌وه‌ی له‌ژێر چه‌ند خێمه‌یه‌كدا ژیان به‌سه‌ر ده‌به‌ن كه به‌شێوه‌یه‌كی كاتی له‌لایه‌ن كۆمسیاری باڵای په‌نابه‌ران دابینكراون.\nزۆرجار ئه‌و هۆكارانه‌ی بۆ چێشت لێنان‌و خۆگه‌رمكردنه‌وه له‌م خێوه‌تگایه به‌كارده‌هێنرێن، ده‌بێته هۆی ئاگركه‌وتنه‌وه‌و وێرانكردنی خێمه‌كان كه ته‌نها په‌ناگه‌ن بۆ پاراستنی په‌نابه‌ران له‌تیشكی گه‌رمی هه‌تاو‌و چێوه‌زمه‌ی زستان‌و گه‌رده‌لولی خۆڵاوی كه زۆرجار هه‌ڵده‌كاته سه‌ر خێوه‌تگاكه.\nله‌چوارده‌وری خێوه‌تگاكه‌ش چه‌ند گۆماوێكی پیسی په‌یوه‌ست به‌سه‌رئاوه گشتییه‌كانی خێوه‌تگاكه كۆبۆته‌وه، ئه‌مه‌ش دۆخی ته‌ندروستیی خه‌ڵكه‌كه‌ی خراپتر كردووه، به‌ڵام خۆشبه‌ختانه تائێستا نه‌بۆته هۆی بڵاوبونه‌وه‌ی نه‌خۆشییه‌كانی كۆلێرا‌و گرانه‌تا.\nكورده‌كانی سوریا، ژماره‌یه‌كی كه‌من له‌چاو هه‌زاران هاوڵاتی شیعه‌و سوننه‌ی تری شاره‌كانی ناوه‌ڕاست‌و باشوری عێراق، كه له‌هه‌رێمی كوردستاندا په‌ناگه‌یه‌كی ئارامی دوور له‌شه‌ڕی تایفییان دۆزیوه‌ته‌وه.\nئه‌مڕۆ كورده‌كانی سوریا له‌هه‌وڵی چێكردنی په‌یوه‌ندیدان له‌گه‌ڵ ئه‌م هه‌رێمه كوردییه‌دا تاكو بتوانن په‌ناگه‌یه‌كی ئارامیان هه‌بێت‌و له‌ده‌ست ئه‌و جیاكارییه‌ی كه پێوه‌ی ده‌ناڵێنن له‌نیشتمانی ره‌سه‌ن خۆیان هه‌ڵبێن.\nله‌ساڵی (1962)ه‌وه تاكو ئێستا، سوریا كورده نیشته‌جێكانی سه‌ر زه‌مینی خۆی به‌چه‌ند شێوه‌یه‌ك پۆلێن كردووه، ژماره‌یه‌كی كه‌میان به‌كوردی سوری ناوده‌بات‌و ئه‌وانی تر به‌كوردی بیانی‌و هه‌ندێكیشیان ناوی "مه‌كتوم"یان لێنراوه. ته‌نها كوردانی سوریاش نه‌بێت، مافی ره‌گه‌زنامه‌ی به‌هیچ كوردێكیتر نه‌دراوه. كورده‌كانیتر كه ژماره‌یان 200 هه‌زار كه‌سه، وه‌ك كوردی بیانی تۆماركراون‌و ئه‌و مافی هاووڵاتیبونه‌یان نییه كه كوردانی سوریا هه‌یانه.\nعه‌بدولعه‌زیز، كوردێكی نیشته‌جێی ناوچه‌ی عفرینی رۆژئاوای سوریایه، ده‌ڵێت "زۆربه‌ی كورده‌كانی سوریا مافی ده‌ستخستنی پاسپۆرتیان له‌سوریا نییه". عه‌بدولعه‌زیز، كه ته‌مه‌نی 71 ساڵه كارتێكی سوری به‌ده‌ستی راستییه‌وه گرتووه كه له‌پاسپۆرت ده‌چێت‌و تێیدا ئاماژه به‌وه‌كراوه، به "بنه‌چه بیانییه"، ئه‌مه‌ش رێگای پێنادات بۆ هیچ مه‌به‌ستێك سه‌فه‌ر بۆ ده‌ره‌وه‌ی سوریا بكات.\nعه‌بدولعه‌زیز كه ئێستا نیشته‌جێی خێوه‌تگه‌كه‌ی نزیك شاری دهۆكه، ته‌ماشایه‌كی خێمه‌كانی چوارده‌وری كرد‌و وتی "بۆمان نییه له‌سوریا ماڵ‌و زه‌وی بكڕین، بۆمان نییه مۆڵه‌تی شۆفێری وه‌رگرین‌و ته‌نانه‌ت ژنیش بێنین‌و پێمان ده‌ڵێن ئێوه (مه‌كتوم)ن".\nله‌ساڵی 2004دا، پێكدادانێكی چه‌كداری له‌نێوان له‌شكری ئه‌منیی سوریا‌و كورده‌كانی قامیشلی باكوری رۆژهه‌ڵاتی سوریا رویدا‌و بووه هۆی كوژرانی چه‌ندین كورد. له‌دوای ئه‌مه‌شه‌وه ژماره‌ی هه‌ڵهاتوان له‌سوریا به‌ره‌و باكوری عێراق زیادیكرد، چونكه دۆخێكی ئارامتری هه‌یه‌و كوردانی ئه‌م هه‌رێمه هێنده ماف‌و ده‌سكه‌وتیان هه‌یه كه كوردانیتر ئیره‌ییان پێ ده‌به‌ن.\nكوردستان، كچێكی 20 ساڵانه‌و له‌قامیشلییه‌وه هاتووه بۆ هه‌رێمی كوردستان، ئه‌م كچه ده‌ڵێت "بارودۆخێكی ترسناكمان هه‌یه"، ئاماژه‌ی به‌وه‌شدا كه هه‌ندێك له‌كورده ئاواره‌كان هه‌وڵی گه‌ڕانه‌وه‌یانداوه بۆ سوریا، به‌ڵام "خرانه نێو زیندان‌و هه‌ندێكیتریان شوێن بزركران، چونكه كه‌وتنه چنگی موخابه‌راتی سوریا".\nهه‌روه‌ها وتیشی زۆربه‌ی ئه‌و په‌نابه‌ره سورییانه ناتوانن بگه‌ڕێنه‌وه وڵاتی خۆیان، به‌ڵام له‌عێراقیش له‌گوزه‌رانێكی سه‌ختدان‌و وه‌ك پێویست له‌لایه‌ن ده‌سه‌ڵاتی ناوخۆیی كوردییه‌وه كۆمه‌ك ناكرێن.هیوال، گه‌نجێكی كوردی دیمه‌شقیی ته‌مه‌نی 24 ساڵه‌و له‌گۆلێژی یاسای زانكۆی دهۆك ده‌خوێنێت، ده‌ڵێت "پارتی دیموكراتی كوردستان ماڵ‌و خانوی بۆ ژماره‌یه‌كی كه‌م له‌كوردانی سوریا له‌هه‌رێمی كوردستان دروستكردوه. حیزبی ناوبراو، ئه‌م هه‌نگاوه وه‌ك ده‌ستپێشخه‌رییه‌ك پیشانی جیهان ده‌دات، بۆ یارمه‌تیدانی براكورده ئاواره‌كانی رۆژئاوای كوردستان".\nوتیشی "چه‌ند جارێك گفتمان پێدراوه خانومان بۆ دروست بكه‌ن، به‌ڵام ئێمه هه‌ست ده‌كه‌ین وازیان لێهێناوین بۆ ئه‌وه‌ی به‌خۆمان به‌ره‌نگاری چاره‌نوسمان ببینه‌وه".\nله‌به‌ر ئه‌وه‌شی هه‌رێمی كوردستان، ملكه‌چی ده‌سه‌ڵاتی ناوه‌نده له‌به‌غدا، ناتوانێت پاسپۆرت‌و مافی په‌نابه‌ری یاسایی بدات به‌كورده‌كانی سوریا‌و ته‌نها ئه‌وه هه‌یه كه ئیداره‌ی كوردیی باس له‌وه‌ده‌كات، كوردانی سوریا رێگایان پێ ده‌درێت تاكاتێكی نادیار له‌هه‌رێم بمێننه‌وه.\nسه‌ره‌ڕای ئه‌و دۆخه سه‌خته‌ی خێوه‌تگاكه‌ش‌و نه‌بوونی هیچ هیوایه‌ك بۆ داهاتوو، زۆرێك له‌په‌نابه‌ران ئاماده‌ی ته‌سلیمبون نین به‌و دۆخه‌و گه‌ڕانه‌وه بۆ وڵاتی خۆیان به‌هه‌موو شێوه‌یه‌ك ره‌تده‌كه‌نه‌وه.\nبركسویدان، 15 ساڵان بووه كاتێك له2006دا له‌گه‌ڵ خێزانه‌كه‌ی له‌قامیشلییه‌وه هاتووه بۆ كوردستانی عێراق، ئه‌و زمانی ئینگلیزییه‌ی به‌هۆی ته‌ماشاكردنی پرۆگرامه‌كانی ته‌له‌فزیۆنه‌وه فێری بووه، وای لێكردووه خه‌ون به‌وه‌وه ببینێت كه خوێندنی زانكۆ ته‌واو بكات‌و سه‌فه‌ر بۆ ئه‌روپا‌و سه‌رانسه‌ری دنیا بكات.\nئه‌م كچه مێردمنداڵه، ئێستا له‌گه‌ڵ منداڵانی تری نێو خێوه‌تگه‌كه‌دا، تیپی سه‌مای "ئه‌ستێره"ی پێكهێناوه كه سه‌مای ته‌قلیدیی ناوچه‌ی یازیرا ئه‌نجامده‌ده‌ن، به‌هۆی ئه‌م تیپه‌شیانه‌وه، جه‌ماوه‌رێكی زۆریان بۆ خۆیان راكێشاوه. ئه‌م تیپه هی مناڵانی خێوه‌تگاكه‌یه‌و له‌سه‌رانسه‌ری هه‌رێمدا نمایش پێشكه‌ش ده‌كات. تیپی "ئه‌ستێره" له‌به‌رده‌م بنكه‌ی پۆلیسی داڕوخاوی خێوه‌تگاكه‌دا پرۆڤه ده‌كه‌ن كه تاكه بینای نێو خێوه‌تگاكه‌یه.


📅 23-05-2020 - لە ئاگری ژنێک کوژرا و لە قەڵادزێش ژنێکی تر سووتا، لە سەقزیش یەکی دی خۆیی کوشت! رێکەوت و رووداو (کڕۆنۆلۆژیا)\n👁 ئەم بابەتە 56,440 جار بینراوە\nباکووری کوردستان - لە گوندی قەڕەخاڵتای خوارووی نا [ زۆرتر... 👁] ✖ ✖ 18 0 ✔ 99% ✍ هـ.ب. 5-4-2020 8:48:56\n📊 ئامار بابەت 378,678


ئاڵا تاڵەبانی ئەندامی پێشووی ئەنجومەنی نوێنەرانی عێراق\nئەندامێکی پێشووی ئەنجومەنی نوێنەرانی عێراق ڕایدەگەیەنێت، هەندێک لە میدیاکان هەواڵێکیان بڵاو کردۆتەوە کە سەر لەبەری ناراست و بێ بنەمایە و رەتی دەکەمەوە، لێرەوە رایدەگەیەنم نە پەیوەندیم بە هاوپەیمانی فەتحەوەکردوە نە هیچ هاوپەیمانیەکیتر بوونی هەیە. دەشڵیت، "پۆست منی گەورە نەکردوە."\nئاڵا تاڵەبانی ئەندامی پێشووی ئەنجومەنی نوێنەرانی عێراق لە لاپەڕەی خۆی لە فەیسبووک بڵاویکردەووە، ''لە میدیاکان هەواڵێکیان لە بارەی بەندەوە بڵاو کردۆتەوە کە سەر لەبەری ناراست و بێ بنەمایە و رەتی دەکەمەوە، لێرەوە رایدەگەیەنم کە نە پەیوەندیم بە هاوپەیمانی فەتحەوەکردوە نە هیچ هاوپەیمانیەکیتر، ئامانج و مەرامی بڵاوکردنەوەی ئەو جۆرە هەواڵانە لەو میدیایانە زۆر روونە، چونکە نە یەکەم جاریانە و نە دواجاریشیان دەبێت.''\nباسیلەوەشکردووە، ''بۆ دڵنیایی هەموو لایەک ئامادەبوونم لە دادگای فیدراڵی بەمەبەستی ئاگاداربوون بووە لە دۆخی سیاسی و گۆڕانکارییەکان، بۆ ئەوانەی کە وا دەزانن ژینگەی کاری سیاسی من تەنیا لە پەرلەمانە بە هەڵەداچوون.''\nئاماژەی بۆ ئەوەشکردووە، ''من کەسایەتیەکی سیاسیم و پەیوەندییەکی فراوان و تۆکمەم هەیە لەگەڵ زۆربەی کەسایەتی و لایەنە سیاسیەکان و دیپلۆمات و باڵیۆز و نێردەی وڵاتانی دەرەوە، پۆست منی گەورە نەکردوە.''


فۆڕمی تۆمارکردنی بابەت | 01-06-2018\n$رۆژهەڵاتی کوردستان$ - شەوی ڕابردوو، ژمارەیەک لە کۆڵبەرانی کورد دەکەونە بۆسەی هێزە نیزامییەکان و لە ئاکامدا، کۆڵبەرێکی کورد، خەڵکی یەکێک لە گوندەکانی #پیرانشار# بە تەقەی هێزە نیزامییەکان پێکرا. ناسنامەی ئەو کۆڵبەرە کوردە عەبدوڵڵا خەڵکی گوندی قەڵاتە ڕەشی شاری پیرانشار ڕاگەیەندراوە. $باشووری کوردستان$=KTML_Photo_Begin=https://www.kurdipedia.org/files/relatedfiles/2018/150074/0002.JPG=KTML_Photo_Alt=لە چالاکییەکانی ئەمڕۆ: 01-06-2018=KTML_Style=width:30%;height:20%;float:right;=KTML_Photo_Target_Link=https://www.kurdipedia.org/files/relatedfiles/2018/150074/0002.JPG=KTML_Photo_End= - فرسەت سۆفی، ئەندامێکی لیژنەی دەستپاکی پەرلەمانی کوردستان داوا لە حکومەتی هەرێمی کوردستان دەکات مووچەی پێشمەرگە پێش جەژن دابەشبکرێت و دەڵێت: ناکرێت پێشمەرگە لە ریزبەندی یەکەمی مووچە بچێتە ریزبەندی کۆتایی و دوای جەژن. - لە لایەن هێزەکانی ئاسایشەوە و بە هاوکاری هاوڵاتیانی ناوچەکە، لەگوندێکی سنوری #خانەقین# سێ چەکداری #داعش# دەستگیرکران کە پێشتر دەستیان لە ئەنجامدانی کردەوەی تیرۆریستیدا هەبووە. - حکومەتی عێراق رەزامەندی دەربڕی بازاڕێکی تایبەت بە گەنم بۆ #هەڵەبجە# بکاتەوە و فۆڕمی خۆراکی ئەو پارێزگایەش بکاتە سەربەخۆ. - لە سنووری #ئاکرێ# ئاگر لە کەمپێکی ئاوارەکان کەوتەوە و چوار خێوەت سووتان، کەسێکیش برینداربوو. ئەو کەمپەی ئاگرەکەی لێکەوتووەتەوە ناوی چەمشکۆ-یە و دەکەوێتە رۆژهەڵاتی قەزای زاخۆی سەر بە پارێزگای دهۆک، کەمپەکە تایبەتە بە ئاوارەکانی #شنگال# و زیاتر لە 25 هەزار ئاوارەی لێ نیشتەجێکراون. - وتەبێژی #یەکێتیی نیشتمانیی کوردستان# ئاشکرای دەکات، حزبەکەی کۆمەڵێک گۆڕانکاری لە پۆستی بەرپرسی مەڵبەندەکان و رێکخراوەکان کردووە و بڕیاری بۆ دەرکردوون. گۆڕانکارییەکان بەمشێوەیەیە (#سامان گەرمیانی#) کراوە بە بەرپرسی مەڵبەندی گەرمیان و (#سیروان کوێخا نەجم#) کراوە بە بەرپرسی مەڵبەندی چەمچەماڵ و (#عوسمان بانیمارانی#) کراوە بە بەرپرسی مەڵبەندی کۆیە و (#بەرزان ئەحمەد کوردە#) کراوە بە بەرپرسی بۆردی رێکخراوە دیموکراتیەکان. - هێزێکی سوپای ئەمریکا چووەتە سنووری چیای شنگال و لە ناوچەی چل مێرای چیای شنگال جێگیر کراون، چوونیشیان بۆ ئەو ناوچەیە بەمەبەستی سەقامگیری سیاسییە لەو ناوچە سنوورییە. $رۆژئاوای کوردستان$ - سوپای داگیرکەری تورکیا و چەتەکانی سەر بە تورکیا، کاتژمێر 2ی دوێنێ شەو لە #عەفرین#، 5 هاووڵاتی مەدەنی سەر بە عەشیرەتی بوبان-یان کوشت. بەگوێرەی ئەو زانیارییەکان، لەنێو ئەو قوربانیانەدا ژنێک و منداڵێکیش هەن. - بەگوێرەی سەرچاوە خۆجێییەکان لە عەفرینەوە، هێزە داگیرکەرەکانی عەفرین لە ماوەی دوو ڕۆژدا، 40 بنەماڵەی چەتەکانی غوتەی ڕۆژهەڵاتیان لە گوندی کاخور-ی سەر بە ماباتا جێگرکردووە. $دەرەوەی کوردستان$ - پێنتاگۆن داوا لە حکومەتی سووریا دەکات چاو بە پلانی خۆی بۆ هێرشکردنەسەر هێزەکانی سووریای دیموکرات هەسەدەدا بخشێنێتەوە. هۆشدارییش دەدات لە ئەگەری هەر هێرشێک و رایدەگەیێنێت، هێرشکردنەسەر هێزەکانی ئەمریکا یان هاوبەشەکانی لە سووریا سیاسەتێکی هەڵە دەبێت. - لەکۆنگرەی 11 ی زەردەشتیەکانی جیهان کەلەشاری Perth ی باشوری ڕۆژئاوای کیشوەری ئوسترالیا، ناو و ئاڵای کوردستان وەک دەوڵەتێکی سەربەخۆ لەناو 27 دەوڵەتی جیهان هاتبو و لەپاڵ سرودی نیشتمانی ئەو دەوڵەتە گەورانەش سرودی #ئەی رەقیب# لەکاتی ناساندنی شاندی کوردستان لێدرا کە 300 کەسایەتی لەم دەوڵەتانەوە داوەت کرابون بۆ ئەم کۆنگرە نێودەوڵەتیە گرنگە کە هەر چوار ساڵ جارێک لەیەکێ لەوڵاتانی دنیا دەکرێت،کۆنگرەکە لە 1 هەتا 4 ی ئەم مانگە بەردەوام دەبێت و سەرۆکی ئوسترالیا و چەندین پەرلەمانتار و کەسایەتی دبلۆماسی و ئاینی و لێکۆڵەر و میدیاکار تێیدا بەشدارن.


جڤاتی نیشتمانی بزووتنەوەی گۆڕان بەردەوامە لە کۆبوونەوەکانی لەسەر کارا کردنەوەی پەرلەمانی هەرێمی کوردستان.\nلە ڕۆژی چوارشەممەوە جڤاتی نیشتمانی دەستیکردووە بە کۆبوونەوەی خۆی و ئەمڕۆش پێنجشەممە درێژەی بەو کۆبوونەوەیە دا بەڵام هێشتا هەر نەگەیشتۆتە ئەنجامێکی یەکلاکەرەوە لەسەر پرسەکانیکاراکردنەوەى پەرلەمان و ریفراندۆم.\nکاراکردنەوەی پەرلەمان لەپاش کۆبوونەوەی پارتی دیموکراتی کوردستان و یەکێتی نیشتمانی کوردستانە و هەندێکیش لە سەرچاوەکان باسیان لەوە کردووە، تەنانەت ئەگەر گۆڕان و کۆمەڵی ئیسلامیش بەشداری نەکەن، ئەوا پارتی و یەکێتی و یەکگرتووی ئیسلامی لەگەڵ لایەنەکانی تری هەرێم کە بە کۆتا بەشدارییان لە پەرلەماندا هەیە پەرلەمان کارا دەکەنەوە.\nدکتۆر خامۆش عومەر، پسپۆڕی یاسایی\nپڕۆژە خراوەتە بەردەست لایەنەکان بەڵام پێناچێت تا کاتی ئەم بەرنامەیەش هاوڕاییەکی سیاسی هەبێت لەسەر ئەو پڕۆژانە.\nپێدەچێت بەغدا بە پشتبەستن بە ناڕەزایی نێونەتەوەیی بۆ ئەم ڕیفراندۆمە چاوەڕوانکراوەی هەرێمی کوردستان، هەندێک بڕیاری دابێت کە هەر هیچ نەبێت بۆ کورد مانای ڕەتکردنەوەی پێکەوە ژیانێکی ئاشتیانەیە، لەوانە بڕیاری پەرلەمانی عێراق بۆ ڕەتکردنەوەی ڕیفراندۆم، یانیش دانی دەسەڵات و سەرپشک کردنی حەیدەر ئەلعەبادی سەرەک وەزیری وڵاتەکە بۆ بەکارهێنانی هێز دژی کورد.\nبێ لەمانە ئەمڕۆش پێنجشەممە ئۆفیسی سەرەک وەزیری عێراق بە نوسراوێکی فەرمی داوای لە پەرلەمانی عێراق کرد تا پارێزگاری کەرکوک کە کوردە لە پۆستەکەی لابدرێت. هەر ئەمڕۆ پەرلەمانی عێراق کۆدەبێتەوە بەبێ ئامادەبوونی نوێنەرانی کورد و داواکەی عەبادی پەسەند دەکات بۆ دوورخستنەوەی نەجمەدین کەریم.\nپێشتر ئەنجومەنی پارێزگای کەرکوک بەشداری پارێزگاکەیان پەسەندکرد لە دەنگدانەکەی هەرێمی کوردستاندا کە بڕیارە ڕۆژی 25 ی ئەم مانگی نۆیە بکرێت بۆ جیابوونەوە لە عێراق.\nئایا پەرلەمانی هەرێمی کوردستانی عێراق کارا دەکرێتەوە و ڕەوشەکەی ئاسایی دەکرێتەوە وەک پێش ڕۆژی پەکخستنی؟\nئایا پارتی دیموکراتی کوردستان و یەکێتی نیشتمانی کوردستان بەبێ بزووتنەوەی گۆڕان و کۆمەڵی ئیسلامی دەتوانن پەرلەمان کارا بکەنەوە؟\nئایا (پارتی، گۆڕان، یەکێتی،یەکگرتوو، کۆمەڵ) دەتوانن ببنە خاوەنی پڕۆژەیەکی هاوبەش لە پێناو خەڵکدا؟\nئایا ئەگەر پەرلەمان کارا کرایەوە، هەر تەنها لەبەر ڕیفراندۆمە یان لە پێناو یەکلاکردنەوەی دۆسێ مشتومڕ لەسەرەکانی تریشە؟\nئایا بڕیارەکانی پەرلەمانی عێراق بۆ ڕەتکردنەوەی ڕیفراندۆم و لادانی پارێزگاری کەرکوک یاسایین؟\nئایا بڕیارەکانی پەرلەمانی عێراق کاردانەوەن یان ڕەتکردنەوەی پێکەوە ژیانە؟\n(دکتۆر خامۆش عومەر) پسپۆڕی یاسایی لە بەرنامەی ئەم هەفتەیەی (لەگەڵ ڕووداوەکاندا) وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە:


دوو کەس بەبڕێک 25 هەزار دیناری ساختەوە دەستگیرکران – لڤین پرێس\nبەڕێوەبەرایەتی پۆلیسی سۆران، دەستگیر کردنی دوو کەسی بە ڕەگەز ئێرانی ڕاگەیاند کە پارەی ساختەیان لە بازاڕدا ساغکردوەتەوە و لە کاتی دەستگیر کردنیشیاندا، پۆلیس دەستی بەسەر نزیکەی ٥ ملیۆن دینار ٢٥ هەزار دیناری ساختدا گرتووە.\nلەو بارەیەوە بەڕێوەبەرایەتی پۆلیسی سۆران، لە ڕاگەیەنراویکدا ئاشکرایکرد، “دوای ئاگادار کردنەوەی نوسینگەی نەھێشتنی تاوانی سۆران لەلایەن چەند کاسبکارێکی ناوبازاڕ کەوا دراوی (٢٥٠٠٠)بیست و پێنج ھەزاری ساختەیان وەرگرتووە، پەڕاوی لێکۆڵینەوەیان بۆ ڕێکخستن”.\nپۆلیسی سۆران ئاماژەی بۆ ئەوەشکردووە کە “دوای بەدواداچوونی ورد لەلایەن نوسینگەی نەھێشتنی تاوانی سۆران توانرا تۆمەتباری سەرەکی بدۆزرێتەوە و بەبڕیاری بەڕێز دادوەری لێکۆڵینەوەی سۆران دەستگیر بکرێت کەناوی (م،ا،ف) لەدایکبووی (١٩٩٥) بەرەگەز ئێرانیە و دانی نا بەتاوانەکەیداناوە و ھەرلەشوێنی حەوانەوەی دەستگیرا بەسەر بڕی (٤٩٠٠٠٠٠) چوار ملیۆن و نۆ سەد ھەزار دیناری ساختە لەجۆری بیست و پێنج ھەزاری”\nهەر لە ڕاگەیەنراوەکەدا بەڕێوەبەرایەتی پۆلیسی سۆران، ڕوونیشیکردوەتەوە کە “لەوتەکانی تۆمەتباری ناوبراودا دانی نا بەوەی کە کەسێکی تریشی لەگەڵ بووە و توانرا تۆمەتباری دوەمیش دەست گیربکرێت کە ناوی (ا،ص،م) لەدایکبووی (١٩٨٢) بەرەگەز ئێرانیە”.\nلەئێستادا ھەردوو تۆمەتبار بەبڕیاری دادوەر ڕاگیراون بەپێی ماددە (٢٨١) لە یاسای سزدانی عێراقی لێکۆڵینەوە لەگەڵیان بەردەوامە.\nتەندروستی هەولێر لەبارەی بەکارهێنانی بوتڵی ئۆكسجینەوە هۆشداریی بڵاوکردەوە